
Draga omlađino.:, 


Vaš ,,strika“ dobro Vam je znan iz ,Smi- 
lja“ i kao urednik i kao pripovjedač. No, .ne- 
samo iz ,Smilja“ i po ,Smilju“, on Vam je 
poznat i po svojim mnogim knjigama, koje od 
česti uvijek piše samo za Vas, samo rad Vas 
i samo za Vašu razonodu i zabavu. . ' 

Nema gotovo godine, kad Vas on ne da- 
riva _ kojom knjigom pripovijedaka svojih ili 
opet pripovijedaka stranih, najpače ruskih prie 
povjedača. I kako su sve njegove pripovijetke 
namijenjene samo Vama, razumljivo je, da se 
u njima gotovo uvijek i gotovo isključivo govori 
samo o onome, što je Vama blizo, što je Vama 
razumljivo, što je sraslo s Vašim srcem i s 
Vašim mislima. ,Strika“ Vam priča: o dječjim 
osjećajima, o dječjim nasmjesima, o dječjim 
suzama, o njihovim radostima i bolima, a sve 
to donosi iz života siromašne, koliko gradske, 
toliko seoske djece. Znate zašto? 

Zato, jer je i sam u siromaštvu rođen, u 
siromaštvu odgojen i u siromaštvu živi. Poznaje 
sirotinju i gradsku i seosku, i izvan sebe i svoje 
porodice, jer je među seoskom sirotinjom dugo 
živio i jer među gradsku djecu rado zalazi. 

* Pozna on dobro i suze i patnje materđć, 
jer jeu dosta slučajeva gledao još zarana sve- 
tačke muke svoje sirote majke, koja je mnogu 





noć probdila u staranju oko njegova života. 
mnogu bol majčinu, mnogu suzicu i mnogi 
zvonki smiješak dječji, kojima je Vaš ,strika“ 
iskreno prisluškivao i iskreno ih donio pred 
Vas. Zabavljajte se i razumijte ga! On s Vama 
živi i s Vama proživljuje sve drhtaje Vaše 
čiste duše, koja pred njim uvijek sja kao 
čista kaplja rose u pomolu ružičasta jutra. 

Rodio se u Zagrebu 1882. Učiteljovao u 
različnim mjestima. Danas je oblasni školski 
nadzornik. 


Uredništvo. 


Višnjica. 
I 


Bi: je siroče. Ni lijepa, ni ružna. Imala 
je smeđe crvenkastu kosu, čelo onisko 
i nešto naprijed uvijeno, nos široko utisnut, 
a oči modro zelenkaste. U ranome djetinjstvu 
prepatila je neke teške dječje bolesti, pa je nešto 
i zakržljala. U dvanaestoj godini nenadano je 
i naglo izgubila roditelje. Oca joj u gradu, dok 
je obavljao zidarske poslove oko neke novo- 
gradnje, ubila željezna greda, a majka joj malo 
poslije umrije u teškoj ognjici. Zatajilo joj srce. 
Tako je, siroče, ostala sama. Kratko vrijeme 
poslije smrti roditelja ostala je još u gradu kod 
neke dobre i blage susjedice. Uzela je k sebi, 
dok ne dođe po nju djed po materi, koga susje- 
dica inače nije poznavala. Potom se preselila 
svome djedu, koji je bio na nekome vlaste« 
linstvu daleko od grada, sluga i kravar. Bijaše 
visok, mršav, ali snažan. Starac bobuljavih 
obraza, polagana, više spora govora, a blaga 
Srca i očiju tako pitoma pogleda kao da je u 
njima izgradila svoje stalne dvore sama dobrota. 

— Dobar dan!, polagano i tiho pozdravio 
je hraniteljku siročeta u onaj dan kad je do 

šao po svoje unuče. Zastao je napola na pragu, na“ 
pola u sobi. Žena je upravo utijavala neku pre“ 
bijelu gospodsku košulju, jer se ona i prehranji“ 
vala jedino pranjem i utijavanjem tuđega rublja. 

— Da bog da!, otpozdravila je i odložila po“ 
sao nad koji se bila gotovo sva pogrbila. Use 
pravila se i zagledala -u starca. A _on, stojeći 
onako ni na pragu ni u sobi, nekud se ponešto 
zbunjen zagledao u snop sunčanih zraka, što 
se za njim poput radoznale dječice natisnule 
kroz napola otvorena vrata. 

— Što hoćete? Čime mogu da posluštea?, 
upitala je nakon kratke šutnje vična, da sva“ 
koga, tko joj dolazi, prima i susreće samo kao 
mušteriju. 

— Oprostite... ovoga... ja sam Mato 
Kvrgica, vlasteoski sluga... i kravar... do“ 
šao sam ovoga...!, zbunjeno je govorio obo- 
zivši oči u pod i prevrćući olinjalu kapu među 
krupnim 1 koštanim prstima. 

— Možda, da vam štogod operem? Samo 
izvolite donijeti! Primam sve!, uslužno je go- 
vorila pralja. 

— Ne ..ne...ovoga.. ovo dijete!, po“ 
kazao je starac prstom prema djevojčici, koja 
je gotovo nepomično čitavo vrijeme sjedila 
kraj prozora nadvijena nad neku knjigu i u 
pola glasa iz nje očitavala riječ po riječ. Starca 
nije ni primjetila. 

— Što je s djetetom ?, uozbiljila se naglo 
kao nečim iznenađena i zaskočena pralja i ispri- 
ječila se ispred zbunjenoga starca. 

Ono mi je unuče! 
(— U-uenueu-zče! 

— Jest, po pokojnoj mi kćeri! Došao sam 
po nju! 

— A što će vam? Ostavite je ovdje! Na- 
učit ću je svome zanatu i bit će joj dobro! 
Bože, mučit će se, istina kao ja... ali opet 
živjet će! Sirotinja i nije za Prinibu rođena! 
A ja sam sama! 

— Ija sam i star i sam! Hoću da je si 
roče uza me! Bit će nam obojemu i bolje i 
ljepše!, ganutljivo je objašnjavao starac, pa je 
tek sada, zatvorivši iza sebe vrata, potpuno 
stupio u sobu. 

— Ali kod mene joj je lijepo! 

— Bit će joj kod menzi ljepše! Napokon, 
ovoga, znate, rod mi je.«. srcu mi je prirasla. 
Dijete je mojega djeteta, pa... Ne mogu!, plače 
ljivo je zadrhtao starčev glas. 

Djevojčica je međutim razabrala razgova« 
ranje, podignula glavu, skrenula pogled prema 
unišlome starcu i pažljivo se zagledala u nj. 
Onda je odjedared skočila sa svojega mjesta, 
odbacila naglo knjigu na prozor, pa raširenim 
rukama potrčala prema starcu. 

— Djeda, dragi, dobri moj djeda!, gotovo 
je kriknula bacivši se starcu u naručje. Uskoro 
se i njen glas i njene ružičaste usnice, pa njeno 
čitavo maljušno lice izgubiše u starčevoj gustoj, 
razbarušenoj i sijedoj bradi. Prepoznala je ona 
njega. Još ranije, dok su živjeli njeni dobri ro« 
ditelji, dolazio je on uvijek k njima u grad o 

božićnim, pa uskrsnim blagdanima. O, kako 
je on bio dobar! Uvijek bi joj onda štogod 
kupio. Ili cipelice, ili opravicu, ili lijep šeširić, 
ili opet zimsku kapu ili najposlije i što drugo, 
ali prazan nije nikada dolazio. 

— To je mojoj dragoj Višnjici, mojoj zlat 
noj unučici!, govorio joj je držeći je na kolje- 
nima i gladeći joj kosu, dok joj najposlije ne 
bi čitavo lice upravo eto kao sada, ukopao u 
gustu, golemu bradu kao u kudelju. 

— Višnjice! Hoćešli sa mnom ?, upitao ju 
je nakon, što su se ispred zbunjene pralje iz“ 
ljubili. 

— Kuda? 


— U moj dom! Bit ćemo zajedno 1 bit će 


nam lijepo! Hoćeš li? 

— Idem, idem, djeda! Ti si tako dobar, 
tako silno dobar! 

— Oprosti se s dobrom gospođom !, uputi 
je djed. 

— Hvala vam, sto puta vam hvala, dobra 
hraniteljice! Molit ću se za vas!, pristupila je 
Višnjica pralji, uhvatila joj, se desne ruke i 
obasula je toplim cjelovima. 

— Pusti, Višnjice, pusti! Budi srećna! Use 
trebaš li kadi moje pomoći, samo dođi! Moja 
ti je kuća uvijek otvorena!, govorila je pralja, 
a krupne suze potekoše joj niz obraze. 

= — Hvala vam, iskrena vam hvala! Haje 
demo!, završio je djed, srdačno stisnuo pralji 
ruku dijete prigrlio uza se i oni iziđoše. Dugo 
je pralja gledala za njima. Bilo joj je, kao da 

joj je taj čas netko najmiliji umro. Toliko 
je u kratko vrijeme priljubila djetetu. 


II, 


— Odrasla si, odrasla, moja Višnjice, draga 
moja lijepa unučice!, govorio je Mato Kvrgica 
djetetu, ok su, sašavši s voza, odmicali željezni“ 
čkoj stanici, i pješačili djedovu tihome domu. 
Bio je on od stanice još sat i po hoda, a prolazili 
su blatnim poljskim putovima i nogostupima, 
koje je ponešto dan prije raskvasila gusta je“ 
senja kiša. Žuto i masno blato upravo se pc- 
žudno hvatalo uz teške, pokrpane starčeve čizme,. 
pa je svaki čas postajkivao, dizao čas jednu. 
čas drugu nogu i stresao s njih nakupljene 
grumeni zemlje, samo da mu hod bude laglji.. 
Višnjica je pokraj njega u laganim, bijelim, 
ponešto iznošenim cipelicama koračala i kadgod 
bi on stao, podigla bi glavu i zagledala se u nj. 

— Djeda, ovo su cipelice, koje si mi još: 


prošloga Uskrsa kupio! Onda su još sa mnom. 


bili i mamica i tatica. 

— Još uvijek one!?, smješeći se čudio djed. 

— Čuvala sam ih! A sad će se uprljati! 
Gledaj, kako su blatne! 

— Ništa! Kupit će djeda druge! Ljepše! uf 
Poći ću ja opet ubrzo u grad i donijet ću ti 
nove cipelice. 

— I novu opravicu, djeda? Gledaj, ova je 
već poderana! 

— I opravicu, i opravicu, draga Višnjice! 

— A je li još daleko tvoj dom? 

— Teško hodaš? 

— Ne, djeda, ali tako! Htjela bih da vidim, 
kako tvoj dom izgleda. Mora da je ljep, kad 
si ti iako dobar? 

— Lijep je, lijep! Svagdje je lijep, gdje je 
gazda dobar!! A nama će biti dobro! I lijepo 
će nam biti! Odrasla si ti, a ja sam sam! Ii 
si sada posve sama! Mamice i tatice ne ćeš 
više vidjeti, jer cobra duša može u raj. ali iz 
raja nikada! Čudno je to, čudno! Ne razue 
miješ ti toga! Ne razumijem nija, pa sam eto 
i ostario. Rijetko tko razumije! Jasno je samo, 
da se mora umrijeti! 

— Zar ćeš i ti morati? 

— Dakako, dakako... 

— Pa onda ću biti i opet sama!, gotovo je 
zaplakala. ' 

— No, no... ludice malena! Ne će to 
valjda biti ni danas, ni sjutra, ni dugo, dugo! 
Lijepo ćeš ti uz djedu čuvati vlasteoske kravice! 
Vidjet ćeš, dobre su one i zavoljet ćeš ih! 
I one će tebe zavoljeti! Bolje su one, često i 
mnogo bolje, negoli ljudi! I mirne su i vole 
djecu! 

— Gledaj, djeda, a što je ono ispred one 
guste tamne šume? 

— Ono je naš dom, dijete moje! Požurimo! 

I oboje je ubrzalo koracima. Nov dom 
Ssiročeta sve se jasnije isticao ispred tamne 
šumske ozadine okružen svud unaokolo pro- 
stranim ravnicama. Kraj dvora, okružena paše 
njacima i oranicama, nanizale se gospodarske 

zgrade, pa niske kućice, sve sami stanovi vla« 
steoske služinčadi. I starac Mato Kvrgica imao 
je takvu nisku kućicu. U njoj je dugo živio 
sanmoživ. Dosta ostarjelu bog mu preselio u 
raj dobru drugaricu i tuge za njom nikako nije 
mogao prežaliti. Iselio bi on već davno bio 
s vlasteoskoga dobra, ali kud će? Kud je sad 
ovako ,star prispio ? Starost nije nikome mila 
i od nje slabe koristi. Ovdje se napokon i sam 
rodio i othranio; ovdje je na nedaleku seoskome 
groblju, što se diže po obroncima neznatnoga 
brežuljka s onu stranu guste šume, pokopao 
i oca,i majku i nju, svoju ženu, digao im nad 
humke teške krstove od hrastovine, pa ih 
svake godine o dušnome danu pohađa i pali 
im svjećice. Čini mu se, težak bi mu grijeh za< 
sjenio dušu, kad bi to samo jedared propustio, 
Pa kud je onda mogao? Najposlije i sve je 
svoje najslađe dane ovdje proživio. I bilo mu 
je ranije i lijepo i ugodno! Mlad, svjež i stasit 
kao dobro njegovani hrast, polazio je s vla« 
steoskom gospodom u lovišta. Ganjao je srne, 
obarao srndače, ubijao zečeve i strijeljao vu“ 
kove. Kud je on namjerio, hitac nije promašio. 
Bio je izvrstan lovac i uvijek je stajao na naje 
opasnijim mjestima. Poslije ga vid ostavio, za“ 
tajio mu, pa je preuzeo dužnost vlasteoskoga 
kočijaša. Dobro je on poznavao konje i njihovu 
ćud; razumio se s njima, kao da s njima raz“ 
govara. I prije i poslije njega nije bilo vrsni“ 
jega kočijaša. ,Nema Mate, nema!“ često uzdiše 
vlastelin još i danas, kad je on već davna pre- 

stao da ravna konjima. Ruke su mu izgubile 


snagu i sigurnost, da bez opasnosti obuzdavaju 
obijesnu i hirovitu ćud vatrenih gospodskih 


ovranaca, pa je sam zamolio, da ga smjesta 


smijene mlađim čovjekom. I tako je snilazio 


sve naniže, dok mu najposlije dadoše da timari 


i pase goveda. Nije mu najbolje, alt opet samo 


da ga ne otjeraju. Jedva zaslužuje hranu, jedno , 


odijelo i jedan par obuće na godinu. Istina, 


dadu mu još katkad i koju paru s puke sa 
milosti, ali on se ne žali. Pravo mu je! On 
samo hoće da ovdje dosluži i umrije. Othranit 
će eto i unuče, i ono će u gospodsku službu, 
udat će ga, kako je ovdje udao i svoju pokojnu 
kćerku, pa će ga onda ta unuče lijepo kraj 
njegovih najmilijih ukopati. I ono će njemu 
od teške hrastovine izgrađeni križ usaditi nad 
glavu i svake mu godine jedared pripaliti na 
grobu svjećicu! O, kako će njemu odsad biti 


posvema drukčije u njegovu domu, posve druk- 


čije, negoli mu je bilo dosada. Dom će mu 
sav oživjeti kao raj! 

Sve je to kopkalo po starčevu mozgu i to 
sve jače, što su se više približavali vlastelin- 
stvu. On se pače toliko zaokupio tim mislima, 
da gotovo nije ni čuo gdjekoja kratka Višnji 


čina pitanja. A dijete, ne dobivši odgovora je- 


damput, pa dvaput, pa više puta, najposlije je, 
pomislivši, da se djed nešto razljutio, prestalo 
propitkivati i zaplakalo je. Najprije tihano, 
pa sve glasnije i glasnije, dok ne zaplače u 
pun glas. 

— Što je Višnjice? Čemu plačeš?, trgnuo 
se starac. ' : 

— Nešto se ljutiš na mene, pa plačem ? 

— Ja? Tko ti je to rekao? 

— Eto vidim! Pitam te i pitam, a ti ne 


odgovaraš! Gledaš samo preda se i šutiš! 


— Eh, mala moja i dobra, to sam mislio 
nam oju sreću; svega me ona zaokupila! Svega! 
Ne ljutim se ja!, nasmijao se starac i podigao 
dijete na ruke. Noseći tako starac djevojčicu uđe 
između dva reda visokih, lijepo njegovanih ja< 
blanova u dvor, pa okrene svojoj kućici. Sta- 
jala je s lijeve strane dvora, nešto podublje, 
tik do šume. ' 

— Hej, Mato, koga to nosiš?, viknula mu 
neka žena u bijeloj pregači, koja je kukuru“ 
zom oko sebe skupila vlasteoske kokoši i pu- 
nom ih šakom darivala tečnom hranom. 

— Unuče!, zastao je starac. 

— Ej, baš lijepa djevojčica! 

— Jest, je li lijepa!? 

— Pa i jest! A što će ti ona? 

— Živjet ćemo zajedno! 

— Sirota ti, sirota ona! Šteta! 

— Dvije sirote sigurno bogatsvo!, uzvratio 
je starac i naglo ubrzao koracima prema domu. 

— Čudan svat! Dobro je srce u njega, 
dobro! govorila je preda se žena, kao da govori 
sakupljenoj peradi i dalje je bacala među nje 
kao dukat žut kukuruz. Nad čitavu okolinu 
polagano je snilazila tiha, nujna jesenska magla, 
uvijena i izatkana u siv suton. 

II. 

Davno je mrak umotao u neprovidnu ha« 
ljinu čitavu okolinu. I dvorac, i zgrade oko 
dvorca, i oranice, i pašnjake, i voćnjake, pa 
tamnu, gustu šumu. I po kućicama vlasteoske 
služinčadi pogasnula su večernja svijetla; znak, 
da je umorna čeljad legla na počinak. Samo 
u starčevoj kućici još je uvijek gorjela malena 
petrolejka ovješena nad stolom o crnu gredu. 
U jednome kutu, ispred lika Bogorodice, ta- 
kođer je gorjelo vječno svijetlo puno uginulih 
muha i noćnih leptirića. I ta dva svijetla sta- 
pala se u jednu drhtavu, zlatno žućkastu tka« 
ninu, koja je protkala čitavu sobicu. Iznijela 
je iz mraka: mekano nabožni lik Bogorodice, 
dvije dosta trošne stolice; paučinom isprepleteni 
i prašinom prekriveni prozorčić; neobično crn 
štednjak, što se skupio kao uronuli starac u 
kutu do vratiju; uz zid na suprotnoj strani 
vratiju krevet ispunjen trošnom blazinom i 


.prekriven pokrpanimprekrivačem, pa na njemu 


usko stisnute dvije ljudske duše. To je Mato 
Kvrgica sjedio kraj unučice i nutkao je bijelim 
hljebom i kriškom'" prevehla sira. 

— Daj, dijete moje, daj! Čitav dan nijesi 
gotovo ništa ni okusila!, govorio je glasom 
mekanim kao baršun. A dijete je iz starčeve 


ruke otkidalo komadić po komadić hljeba i 


bijelim, gustim i zdravim zubima zagrizavalo 
u sir. 

— Djeda, gdje su kravice?, gušeći se je- 
lom pitala je Višnjica. 

— Sad su, draga moja, u staji! One spa 
vaju! Umore se cijeli dan u paši, pa rano li 
jegaju na počinak. Rano i ustaju. 

— A mi, kad ćemo mi ustati? 

— Čim se pomoli dan! Dan je za rad, pa 
valja odmah prionuti uz posao! 

— A imade li mnogo kravica? 

— Ima! Vidjet ćeš! Cijela procesija, kad 
izlaze u pašu! Pa kako samo lijepo i uredno 
idu! Velikim, tamnim očima gledaju blago oko 
sebe, prebacuju se tromo, više oprezno, s noge 
na nogu, pa klimaju glavama, kao da sve po“ 
zdravljaju, što im dolazi u susret!, 

— Kako je to lijepo! Kako je lijepo! Pa 
ti sam na sve te životinje paziš? 

— Ne sam! Imadu sa mnom još jedan 
dječačić i jedna djevojčica! Seoska siročad bez 
oca i matere i bez ikoga svoga! Uzeše je go- 
spoda za pastire! Sad ćeš biti i ti!" 

— A jesu li i oni tako dobri kao mi, 
dragi djeda? 

— Jesu, jesu! Oboje je dobro! I Andrija 
i Marica! Sirotinja, dijete moje, i mora biti 
dobra! Ovako je svijet teško gleda, pai ako je 
još zla, jao si ga njoj! Ali, što će to! Daj ra« 
dije jedi!, i starac je opet nutkao unuče hlje- 
bom i sirom tetošeći ga kao malu mačkicu. 

— Djeda, meni se spava! 

— Hajde, hajde srce, hoćemo! 

— Starac je sašao sa svojega mjesta, klek- 


nuo pokraj postelje i stao da razodjeva dje“ 


vojčicu. Oprezno je s nje skinuo cipelice, pa ča“ 

rapice, trošnu opravicu, razotkrio krevet i 
u nj posio unučicu. 

-— Tako, tako, moja mala grličice! Sad 
još valja da se pomolimo. Oboje ćemo moliti 
za sve naše i za sve ljude, pa za onu dobru 
pralju u gradu! Hajdemo; a Bogorodica slušat 
će nas! 





Pritom je starac sklopio ruke i započeo 
u pola glasa, jer mu se činilo, da mu tako 
molitva pobožnije zveči, ,Oče naš!“ Dva me 
kana glasa, jedan dubok, starački i jedan sitan, 

djetinjavi, ispunili su sobu nekom čudnom i 
iskrenom pobožnošću. 

— Amen!, duboko je uzdahnuo djed. 

— Amen!, ponovila je sa strahom Više 
njića i prebacila se u krevet. Starac se sagnuo 
nad dijete, ukopao mu sitno lice u svoju sic 
jedu bradu i poljubio ga. 

— Lahku noć, dijete moje! 

— Djedica, sjutra me rano probudi! Ne 
moj bez mene!, pridigla se nešto na krevetu 
Višnjica i toplo pogledala djeda. 

— Ne ću, ne ću! Samo spavaj! Laku noć! 
i starac je pri tom ugasio petrolejku. Mrak je 
kao tat lukav i hitar u času obavio gotovo čitavu 
sobu. Samo je nešto svijetla ostalo oko kipa 
Bogorodičina. Oprezno je skinuo čizme, do 
kreveta na pod prostro teški gunj, pod glavu 
smotao kaput i legao. 

-— Ja ću ovako! Neka dijete dobro otpo- 
čine!, protisnuo je kroz zube i smjestio se na 
tvrdu ležaju tako, da je licem bio okrenut 


. prema liku Bogorodice, 


— Višnjice! Višnjice!, ponovi u pola glasa, 
Ne odazivlje se! Siroče, spava! Umorio je put!, 
zadovoljan je objasnio samu sebi, pa se zagle- 
dao u ono slabašno vječno svijetlo i ono 
dobroćudno lice iza njega. 

Na starčeve oči sve više i sve gušće, teže 
padao je neki sumorni mrak, Sve se oko njega 
počelo gubiti u neprovidnoj dubini. Samo iz 
daleka, negdje sasma na dnu te dubine sjao 
je još neprestano lik Bogorodice. I vječnoga svic 

jetla ispred njega nestalo je, kao da je iščeznulo, 
Beaito, no on, lik Bogorodice, ostao je jasan. 
I što je neprovidna dubina postajala beskraj« 
nija, lik bivao je svjetliji i blaži, što više, uje“ 
dared se i pomakao. Sedefasti smiješak prot 
kao mu se po licu; velike, dotada nepomične 
modre oči počele se razgledavati kao da se 
bude od sna, pa su starcu postajale sve po- 
znatije. Taj je svijetli lik u dubini počeo živjeti. 
Starac je sve to sasvim jasno gledao. Eto, Bo- 
gorodica korača naprijed, približuje mu se, no 
što mu dolazi bliže, što je sve dulje posmatra, sve 
manje naliči Bogorodici, a sve ga više i više sjeća 
neke drage osobe iz njegova života. Samo se 
ne može odmah da domisli. Jest, jest, to više 
nije Bogorodica, već netko posve drugi; netko, 
tko je njegovu životu bio tako bliz i mio. 

—— Marijo !, viknuo je starac, kad mu je 
nepoznata došla na korak. Prepoznao je svoju 
kćerku. Bila je posve u bijelo odjevena, upravo 
u onoj haljini u kojoj su je pokopali. 

— Marijo !, šapnuo je po drugi put. Glas 
mu se slomio, a srce snažno udaraio. 

— Ja sam, oče!, čuo je šapat. 

— Što hoćeš, dijete moje?, pružio je ruke 
naprijed, ali Marija mu poput sjenke prođe 
između prstiju i nadvije se nad dijete. 

— Čuvaj je!, šapnula je, poljubila dijete 
u usta i onda je odjedared svega nestalo. 

— Starac se na ležaju trgnuo kao da se u 
snu s nekim bori, zastenjao je i onda je u sobi 
nastao potpun mir. Čulo se samo disanje. 

IV. 


Jedva što se sunce probilo iza oblaka, tek 
što je svojim narančastim svijetlom palo po 
vlažnoj zemlji i nad šumom, protkanom laga- 
nim blijedo sivkastim jutarnjim jesenskim 
maglama, sve se u vlasteoskome dvoru stalo 
buditi. Žustre djevojke i postarije žene puštale 
perad iz kokošinjaca i bacale joj ječam izmiješan 
zobi i kukuruzom. Konjar, mlad, stasit mo- 
mak, izveo je dva vatrena konja na: vodu, a 
Mato Kvrgica široko je otvorio vrata staje i 
stao dozivati svoje drago govedo. 

— Hajde, hajde, Šaro, Šarice moja! Ustaj, 
dobra Liso lisava! Ne ljenčari toliko, Perko moja 
mala!, gotovo je kao djeci tepao svima redom. 
A u staji nastala buka, mukanje i začas ko- 
mešanje. Višnjica, koja je stajala do djeda, uplaši 
se, pa mu se uhvati za kaput i jače prione uza nj. 

— Plašiš se, a?, smijao se djed, 

— Da, djeda!, drhtao joj glas. 

— Ne boj se, dobre su one! 

— A čemu tako muču? 

— Odazivlju se mome zovu, pa i vesele 
su! Sloboda je sloboda, mala moja! Svatko 
je voli! Gledaj, kako te samo umiljato gledaju 
krupnim očima. Pitaju te, tko si i otkud si 
ovamo došla! A sve će to one saznati! Sve! 
Zamalo i one će znati, da si ti moja draga 
mala maza! 

— Zar ćeš im ti to reći? 

— Ne! 

— Zar Andrija ili Marica! 

— Ni oni! Ali one će to osjetiti, zapaziti! 
Eto vidiš to je, dijete moje! 

I dok je on tako govorio, gotovo se raz“ 
nježio, govedo je redom -prilazilo dubokome i 
dugačkom koritu, u koje je Andrija neprestano: 
ulijevao svježu vodu. Napivši se, svrstalo se u 
red i uputilo u pašu. 

— Hajdemo!, rekao je die kad je i po“ 
sljednja kravica sivo smeđe boje, ponešto iša 
rana crnim prugama, s korita dignula glavu i 
zakoračala za svojim drugaricama. Andrija je 
potrčao naprijed i tu stao do sestrice, koja je 
već koračala uz prve redove gojnih goveda, Mato: 
Kvrgica i njegova unučica, Višnjica, koračali su 
posljednji. 

Prolazili su kroz šumu, jer su i proljetni i 
jesenski vlasteoski pašnjaci bili s onu stranu 
šume. Put je bio ugažen, na nekim mjestima iša“ 
ran plitkim lokvicama mutne vode, pa je valjalo 
takva mjesta preskakivati ili zaobilaziti. Tiha 
šuma puna vlage odjedared se ispunila zvekom 
različnih i mnogobrojih klepki, koje su klep“ 
kale o gojnim vratovima goveđim. Činilo se, 
da se šuma ujedared ispunila oteglim kliktanjem 
i ozivanjem bezbrojnih ptica, koje pozdravljaju 
srdačno novoga došljaka. 

Sve se to Višnjici osobito sviđalo, sve je 
to za nju bilo nešto posve novo, nešto osobito 
zanimljivo, pa se njena čista duša sva ispunila 
ugodnim osjećajima prave djetinje sreće. Ona 
je u tome času osjećala osobitu zahvalnost 
prema djedu, koji juje otkinuo gradskoj uko- 

očenosti i buci. Istina, otkako su joj roditelji 


umrli, susjedica pralja bila joj je veoma doe 
bra, gotovo kao majka, ali opet ona joj nije 
mogla pokazati ni šume, ni tako lijepa goveda, 
Samo joj je davala knjige, doduše lijepe knjige, 
u kojima je čitala mnogo štošta zanimljiva, ali 
izvesti je u šetnju nije mogla. Nije imala zato 
vremena, jer joj je posao bio velik. Ovdje će 
uz djeda, pa uz Andriju i Maricu 1 ovo lijepo 
pitomo blago neprekidno uživati slobodu, pa 
će tu s Andrijom i Maricom moći i čitati 
knjige. 

— Djedica, djedica, daj reci, znaduli Andrija 
i Marica čitati?, okrenula se nenadano starcu, 
ali on je nije čuo. Sav je koračajući kraj nje uto- 
nuo mislima u svoju dušu. Ispred njega je 
iskrsavao čudan onaj događaj netom minule noći 
i on nije nikako mogao da odgoneta, je Ji to 
sve, što mu se dogodilo, što je vidio i proži- 
vio, bila istina 1li samo san. Na časove činilo 
mu se, da je sve gledao posve otvorenim očima 
i da je tek poslije, kad je sve prošlo, prislu- 
škujući uzbuđenim kucajima srca, usnuo; čas 
se opet uvjeravao, da je najprije pao na nje 
gove oči dubok umor i težak san, pa da je 
sve to samo priviđenje u snu. Jedno mu je 
međutim uvijek bilo jasno i činilo mu se, da 
još uvijek ozvanja u njegovoj tako uzbuđenoj 
nutrinji. To je ona opomena: ,Čuvaj jel!“ I 
on će je čuvati, bolje čuvati, negoli svoje oči 
i jao onome, tko bi je dirnuo! 

— Djedica, djedica, no reci mi, reci! . 
opet šutiš!?, ponovo je Višnjica navalila na nj 
i povukla ga za kaput, 

— Što?, trgnuo se on. 

— Znadu li Andrija i Marica čitati ? 

— Čitati? Što ti to treba da znaš? 

— Tako! Htjela bih da čitamo zajedno! 

— Ne znadu, tko bi ih naučio? 

-— Zar nema ovdje škole ? 

— Ima tamo negdje u selu, odavle pola 
sata, ali tko bi njih dao u školu! Bog da ih 
hrane!, odgovorio je starac, a u tome već stigoše i 
kraju šume. Prosjekoše je poprijeko, pa se 
ispred njih ukaza svijetlo, vedro jutro. Oblaka 
je posve nestalo s obzorja. Goveda su sama 
krenula svakidašnjim svojim putem, a oni za 
njima, pa je šuma iza njih ostajala sve dublje 
i dublje po rubovima puna ljubičaste sjene iz“ 
miješane sunčano zlaćanim praškom. 

— Vidiš, ovo je naše groblje! Ovdje poči“ 
vaju tvoji pradjedovi, pa tvoja baka! Bila je 
dobra i blage ćudil Ona tri golema, žuto cr- 
venkasta križa od hrastovine, to su njihovi 
spomenici! Uz njih, kad umrem i mene po“ 
kopaj!, opazio je starac kad su prolazili kraj 
brežuljka na čijim su obroncima kao posijani 
izrasli križevi različna oblika, a ispod njih 
humci kao veći i manji krtičnjaci. 

— Pa ti si obećao, da ne ćeš umrijeti!, 
gotovo je plačljivo predbacila Višnjica djedu. 

— No đa... ne ću... to jest... ovoga.. 
ne ću sad, ali... ovoga... kad ti odrasteš 

ipak hoću! Međutim, to je u božjim rukama! 
Kad on pozove, valja ići...!, zateglo je i ise 
kidano tumačio. 

— Ja ću moliti Boga, da te još dugo i 
dugo ne pozove u nebo! 

— Dobro, zlatna moja! Ali sad nas evo 
na mjestu! 

Ispred njih pružio se prostran pašnjak 
nadaleko sav obgrađen od tuđega zemljišta 

drvenom ogradom. Niska jesenka trava pre< 
krila je pašnjak kao tamno zeleni sag. Go- 
vedo je napustilo svoj dosadašnji red, rastrkalo 
se po šumskome prostoru i počelo glasno ču 
pati travu. : 

Njih četvoro: djed, Andrija, Marica i Više 
njica sjeli su na odugačak trup oborena i 
okresana hrasta. Marica je izvadila pletivo, a 
naučila je plesti još od pokojne majke, An- 

drija je počeo prebirati prstima po frulici; 
djed je skupljao granje, da naloži vatre, jer je 
jesenska jutarnja vlaga i studena i malo zdrava, 
dok je Višnjica s osobitim zanimanjem čas. 
posmatrala kravice, čas prisluškivala Andrijinoj 
frulici, a čas opet propitkivala o svemu, što bi 
joj se učinilo čudno. Andrija i Marica pogdje- 
kad bi joj se nasmijali. Bilo im je smiješno: 
kako ona ovo ili ono, što je njima posve jasno 
ne zna. 

— Ti si, veliš, iz grada, pa to ne znaš! 
A u gradu žive mudri i učeni ljudi! 

— Ne znam, ali vi opet, rekao mi je djed, 
ne znate, što ja znam! 

— Što mi ne znamo?, izazivalo juje njih 


dvoje. 
— Ne znate čitati! 
— A ti znaš? 
— Znam! I pisati umijem! 
— A je li to teško naučiti!? 
"1 jest, 1 nije! Kako već kome ide u 
glavu! 


— Oho, zar je to nešto s nogama, kad 
može da ide? : 

— Ali ne! Tako se to samo veli. Jedni 
nauče laglje, drugi teže, kako je već tko pa 
metan!, smijala se u pun glas Višnjica, 

— Pa bi li ti i nas tome htjela naučiti? 

— Eto, pogodit ćemo se! Vi mene nau- 
čite vašim mnogim mudrostima, koje ja ne 
znam, a ja ću Vas naučiti čitanju i pisanju! 

— Hoćemo li nas dvoje biti za taj posao: 
dosta pametni?, plaho _su pitali Andrija i 
Marica. 

— Vidjet ćemo! Pokušat ćemo! 

U takovu su razgovoru proveli čitav dan... 
Djed je samo šutio. Od vremena do vremena. 
punio mudro i ozbiljno lulu, pripaljivao u. 
njoj debeo, crn duhan, podgrijavao vatru, pa na 
žeravici, koju bi zgrtao u stranu, žario kruh. 
i mazao ga dobrom, mirišljivom domaćom 
slaninom 

To je bilo tečno, divno jelo i Višnjica je 
u njemu uživala. Pa kad to još pravi njen. 
dobri djed! 

— Hajdemo! Vrijeme je!, oglasio se na- 
pokon djed, kad se sunce počelo sklanjati zac- 
laženju, a prve sjenke jesenjega sumračja stale: 
tiho i otegnuto prolaziti zemljom. 

Marica je udarila dugačkim bičem isko 
vješto po uzduhu, da se njegov pucanj odbio 
daleko po čitavome prostranom pašnjaku, pa 
još i dalje, mnogo dalje izvan njegovih ograda. 
I najudaljenija kravica čula je taj znak, razue- 
mjela ga i podigavši glavu zamukala otegnuto, . 
kao da se javlja: ,Evo me!“ 

Starim su se redom vraćali kući i stigli 
na vrijeme. Znao je djed točno, kad se vale 
vraćati i nikad se nije prevario. 

V. 

U tome uskoro stigla i zima. S mrko si 

vim oblacima i studenim vjetrovima unišla je 

u golu, crno sivu šumu, na sva opustjela polja, 
oranice, voćnjake, pa u selo, na groblje, u vla 
steoski dvorac i u sve kućice vlasteoske slu- 
žinčadi. Snijeg je ponajprije sa sipkim kišama, 
a poslije čist u debelim pahuljama prekrio i 
“ posljednje mršave travke, što ih kravice vla 
steoske nijesu dospjele da popasu. One uopće 
nijesu više ni izlazile u pašu. Samo su tri puta 
u danu: ujutru, o podne i uveče izlazile na 
vodu do velikoga i širokog drvenoga korita, 
a Andrija je svakoga jutra, još pred svitanje, 
morao led, što bi se preko noći u koritu na« 
pravio, polijevati kipućom vodom i razbijati 
teškom sjekirom. Inače je čitav dan bio upo“ 
slen oko ostalih zimskih gospodarskih radnja. 
Cijepao je i u dvorac nosio drva; u kuhinju 
donosio. vodu u velikim limenim šavoljima, 
redio staje i drugo. Djed jejednako rano usta« 


jao, odlazio u staju, spremao svježu stelju, pu«. 


nio kravicama jasle suhom mirišljivom krmom, 
koju je dugačkim i oštrim vilama obarao sa 
sjenika. Onda se vraćao kući, čas ostajao u 
kući, pa opet odlazio u staju. Imao je u njoj 
vazdan posla, a i kravicama bilo je nekud 
ljepše kad je bio uz njih. Obilazio ih, mazio, 
milovao, nagovarao, tetošio, a one bi ga ra“ 
dosno dočekivale, zahvalno ga gledale velikim, 
vlažnim i tamnim očima. Marica je čitave dane 
sadila u vlasteoskoj kuhinji. Vrzla se oko go“ 


lema štednjaka, ložila vatru, prala suđe i čić , 


jala perje, što bi se kroz ljeto do kasne jeseni 
posabralo i sačuvalo od poklane peradi. Samo 

djedina maza podulje je spavala. Za nju tako“ 
rano nije bilo posla. Koliko i bi, nije dao djed. 

— Samo ti još spavaj, grlice moja! Vani 
je studeno! Najprije treba da se ugrije soba, 
pa onda ćeš ustati!, govorio je ustajući, pa joj 
bradom draškao po širokome nosiću. Ona je 
udarila u smijeh, hvatala ga za tu njegovu 
čupavu i golemu bradu, branila se ispred nje 
i najposlije ga obuhvatila oko vrata, pritisnula 
se u za nj i cjelivajući ga u blage, nasmijane 
oči, govorila: 

— Kako si drag, kako si dobar, djeda! 

— Ništa, ništa, grlice! Samo ti još lezi!, 
vraćao ju on natrag u krevet izmičući iz njena 
zagrljaja i brižljivo je pokrivao j 

— Lezi, lezi, da se ne prehladiš! 

— A kravice? 

— One ti ne će nikuda pobjeći! Čekat će 
te!, odgovarao joj djed nijeteći u crnome i 


.trošnom štednjaku vatru i ukuhavajući mlijeko, 


koje bi potom stavljao u stranu, da samo s pri 
krajka grije, dok se on vrati iz staje. A kad 
bi se poslije prvoga obavljenog jutarnjega posla 
vratio, u sobici bilo je već toplo. Tanke na- 
slage leda s prozorčića rastopile se, staklo se 
kao od topline. uznojilo, a puniji, svjetliji dan 


ulazio je kroza nj u tu dragu malenu sobu. 


«Onda bi tek Višnjica ustajala, pa bi za“ 
jedno sjeli za stol i zajutarkovali. Kako je sve 
to bilo lijepo, kako slatko i milo! Potom bi odla< 
zili oboje u staju, pa bi Višnjica obilazila jede 
nako, kako je to i djeda činio, od jedne kra« 

“vice do druge. One bi se, opazivši je, samo ra« 
.dosno razmahale repovima, prema njoj ispružile 
vlažne, mekane njuške, dirnule je svojim tu“ 
stim jezicima, kao da je ljube, a djeda bi se 
-više puta našalio, pa bi je podigao i posio 
kojoj njihovoj blagoj prijateljici na leđa. Više 
njica bi se smijala, a kravica mirno, gotovo, 
zadovoljno držala na sebi taj dragi teret. Nije se 
“Višnjica više, kao ono prvi puta, kad je stajala 
s djedom do vratiju staje, a kravice su izlazile 
u pašu, bojala od njih, a ni one nijesu od nje 
:bježale. 

— Imao je djeda pravo, kad je rekao, da 
će one uskoro znati, da sam ja njegova maza! 
.Samo kako su to one doznale?, često je o tome 
razmišljavala Višnjica, no ta joj misao nije 
zadavala suviše briga. Daleko više se ona za 
okupljala brigama oko Andrije i Marice. Već 
tamo na paši započela je ona obećanim obu« 
čavanjem u čitanju. Išlo je to sporo i dosta 
teško. Jedno, jer nije ona znala kako da nađe 
što lagljih putova, da je Andrija i Marica ra- 
.zumiju, jedno opet, što ih svaki čas na otvo- 
renu prostoru u radu prekinuli kakvi vanjski 
događaji. Bilo, da je jastrijeb kružio visoko nad 


njima; bilo, da se dvije kravice sukobiše kao . 


dvije ljute neprijajeljice, pa se stadoše udarati 
rogovima kao da će polomiti glave; bilo opet, 
da se djeda lijepo raspričao o davnim danima; 


dok je još i on bio tako malen i mlad i dok: 


je sve, prema njegovu shvaćanju, bilo drukčije. 
Govorio je i tvrdio, uvijek i iskrenije i ljepše. 

Napokon učestale i jesenske kiše, pa se nije 
moglo s knjigom u polje i tako se započetom 
obukom moralo za čas prekinuti i moglo nasta« 
viti tek za dugih i ranih zimskih večeri, 

Andrija i Marica dolazili su Višnjici po- 
slije svršenih dnevnih poslova i onda se zapo- 
čelo obukom, 


— Lu,e...! pokazivala je Višnjica obo- 
jema slova u početnici iz koje je još ona učila. 
— Lu, e...!, zategnuto su ponavljali 


Andrija i Marica, pa ukočenim pogledima zu- 
rili u slova. U početku od svega nijesu gotovo 
ništa razumjeli, ali pomalo i sve više njihov 
je mozak počeo življe da radi i sve slike tih 
različnih slova, koja im je svakidan u početnici 
pokazivala Višnjica, postojahu im jasnije, rac 
zumljivije. 

— Ti ti, eu tu, tee te!!!, ponavljali su 
Andrija i Marica, povlačili prstom po slovima 
i pri tome podražavajući Višnjici, sricali su, kako 
ih je ona učila. A djed je sjedio uz peć, šut 
ljivo i zadovoljno gledao preda se, katkad kr 
pio čizme ili Višnjičine cipele, pa neprestano, 
nekom neobičnom ustrpljivošću 1 istrajnošću 
odbacivao guste kolute dima iz stare lule. 

— Sjutra ćemo nastaviti!, završavala bi 
nakon podulje muke Višnjica, a njeni se po- 
slušni učenici dizali, pozdravili djeda kraj peći 


i izišli 


— Ja ću sjutra u grad?, jedne je večeri, 
poslije, kako su njih dvoje ostali sami, rekao 
djed. 

— U grad? Do dobre pralje? 

— I do nje, pa ću joj 
kakva si mi i kako ti je! 

— O, pričaj joj, pričaj! 

— Bih li joj rekao da ti je lijepo? 

— I lijepo i dobro, dragi moj djedica!, 
udarila je veselo nekoliko puta Višnjica dla“ 
nom o dlan i bacila se djedu u krilo. A kad 
je usnula kao po običaju, djed je iz stare, ne- 
ugledne škrinje, koja je ležala ispod kreveta i 
bila uvijek zatvorena teškom bravom, izvukao 
platnenu vrećicu punu novaca. Prištednja iz 


pripovijedati 


ranijih dana. 

Iduće je jutro otišao još zarana. Mrak je 
ležao svud unaokolo, a vratio se uveče upravo. 
u isto vrijeme, kao onda, kad je s njim prvi 
puta ovamo doputovala Višnjica. Pod pazu« 
hom je nosio zamotak i već se izdaleka smje- 
škao djetetu, koje ga je umotano u težak rubac. 
čekalo na pragu i nestrpljivo izgledavalo. 

— Djeda, djedica, jesi li bio kod dobre 
pralje?, navalila je na nj unučica, kad je sa. 
sebe skinuo tešku kabanicu, a zamotak polo- 


žio na stol. 
— Jesam! Zdrava je i pozdravlja te! 


— A što je ovo, djedica?, uhvatila je za. 


zamotak, 
— He, he, he! To je djeda donio svojoj 


dragoj mazi! nasmijao se starac i razvezao za« 


motak. 
— Haljinica, i cipelice! Djeda, to meni!? 


— Tebi, tebi, grlice moja! Za tvoju do“ 

brotu! Znaš za muku, što je imaš s Andrijom 
i Maricom! 

— Djeda, pa nije to meni muka! | 

— No, no! Svejedno. Prekosjutra je badnje 
veče! Vidiš, dolazi dragi Hrist i roditelji dari 
vaju dobru dječicu! A ovo je djeda donio tebi, 
da iti znaš za Hrista!, mekano je govorio 
starac i zaglađivao kosu male svoje unučice. 

— Kako je, djeda, sve to lijepo, pa kako mi 
samo pristaje! O, kako će se maleni Isus ra- 
dovati, kad me “vidi u tako lijepim, novim ha- 
ljinicama, pa u ovim cipelicama! Djedica, slatki 
moj djedica, hvala!, gotovo je vriskala Višnjica 
i cjelovima obasipavala zadovoljnoga starca. 

Davno se spustila gusta noć po sobi, davno 
sve do vječnoga svijetla ispred lika Bogorodice, 
koje nije noći dalo naprijed. I mir se potpuno 
u nju zavukao, ali Višnjica se po gdjekojiput 
u pun glas toliko nasmijala, da se i djeda, koji 
je bio lagana sna, probudio. 

— To se valjda dijete raduje opravici i cic 
pelicama? Još uvijek se raduje, draga moja 
maza, slatka grlica!, uzdahnuo je starac i za 


dovoljno se prebacio s boka na bok, pa pro 


dužio san. 
VI. 


Sumorni zimski dani izgubiše se. Sivo se i 
tamno obzorje razvedrilo, a snijeg, što je tako 
dugo ležao svud unaokolo, nestao je preko noći. 
Sunce je iz zemlje izmamilo travke, a šuma 
se izdaleka počela vedrije smješkati. Sva se 

odjenula u mekano, jasno zeleno lišće. Vlaste- 
oski voćnjaci iskitili se bijelim cvjetovima tre“ 
šanja, šljiva, mandalica izmiješanih svijetlo ze- 
lenim lišćem, a bijelo žućkasti prvi leptiri po< 
čeli oblijetati po cvjetovima ispred dvorca. Stiglo 
je proljeće! I nov, veseli život, koji je tako dugo 
sprečavala teška zimska šutnja, ponovo se javio 
“u svakoj i najnezaatnijoj bubici. Zemlja. je 
oživjela od tisuće različnih kukčića, a šuma 
je odjekivala nadaleko svježim cvrkutanjem 
ptica. Kravice su, kao minule jeseni, kad je 
Višnjica stigla s djedom u dvorac, sad-i opet od“ 
lazile ujutru rano u pašu i site se vraćale 
uveče s paše. I djed, i Andrija i Marica, koji 
su naučili čitati, pa Višnjica kao u pređašnju je- 
sen i opet su pratili te svoje drage kravice istim 
redom i na pašnjak i s pašnjaka. Sve, upravo 
sve je bilo kao onda, kao lanii ništa se u 
tome nije promijenilo. Pa opet nastala je jedna 
osjetljiva promjena. 

Minule je zime staroga i blagog upravi“ 
telja vlasteoskih dobara, koji bijaše od djetinj« 
stva dobar drug Mate Kvrgice, pokosila smrt, 
Razbolio se teško. Liječnik je rekao, da mu 
se zapalila pluća i zamalo je umro. Sad spava 
na onome brežuljku s onu stranu šume pod 
svježim, golim humkom. Humak će se uskoro 
na proljetnome suncu zazeleniti, ali dobri se 


stari upravitelj ne će više probuditi. Usnuo je 


za uvijek. Njegovu blagu i toplu riječ, kojom 
je susretao i posljednjega slugu u dvoru,, za“ 
mijenila je psovka i vika mladoga nekog čo« 

vjeka, kojega je stari vlastelin s prvim pro“ 
ljetnim danima doveo iz grada. Od prvoga časa 
nitko ga nije zavolio, ali ni on nije nikome 
bio sklon. Svakoga je susretao s preziranjem, 
pa i nju, mazu djedinu, koju je sve u dvorcu 
voljelo, nije trpio. 

— Tko je ovo?, surovo je upitao odmah 
prvo jutro Matu Kvrgicu, kad su dvorištem 
on i Višnjica stupali iza kravica u pašu. 

— Moja unučica! 

-— Pa, što radi ovdje? 

— Siroče je, bez oca i matere, pa sam je 
uzeo k sebi! : 

— Po čijoj dozvoli? 

— Pa ... ovoga... pa... ovoga!, pro- 
pentao je starac, jer on odista nije nikoga ni 
pitao, ni molio smije li u svoj siroti dom dovesti 
svoje unuče. Napokon ono nikome ne smeta 
i ne čini štete. Nitko mu dosad tome nije ni 
prigovarao. 

— No, šta ,ovoga“, ,ovoga“, tko ti je 
dozvolio, da je dovedeš ovamo?, izderao se 
novi upravitelj. Višnjici je srce naglo zakucalo 
i jače se stisnula uz starca, pa čas plaho gle- 
dala upravitelja, čas s pouzdanjem posmatrala 
djeda, koji je stajao nijem i blijed kao da se 
u njemu nešto lomi. 

— Pa nitko! Doveo sam je i nitko nije 
prigovorio! Napokon... 

— Što napokon? 

— Napokon, nikome nije teret! Ničije ne 


otimlje, ničije ne prosi! Od mojega živi!, us“ 

pravi se Mato Kvrgica, a krv, što mu je za čas 
stala ispod grla, naglo je navalila u glavu. 


— Tako... tako!, naletio je nosom u oči 


upravitelj Mati Kvrgici. 
— Jest, tako!, još se više uspravio starac. 
— Ali ona će odavle. ..ili. 


— Što ili?, viknuo je starac i stisnuo 


pesti gotov da se bije. A upravitelj je u taj 
čas osjetio, da se to ispred njega ispriječila 
neka teška, otpočinuta, ispavana i probuđena 
sila, gotova da za to dijete žrtvuje ili svoj ili 
tuđi život. Neka klonutost obuze ga i on ne 
moćnim bijesom omjeri starca. 

— Vidjet ćemo!, smrsi i otkrene se naglo, 
pa udari protivnim smjerom. Starac je podugo 
gledao za njim kao da se ne može da otkine 
sa svojega mjesta, a licem mu se naglo raz- 
vukla grčevita bol. I 

— Hajdemo, mazo moja!, napokon je re“ 
kao i uhvativši djevojčicu za ruku, požurio za 
blagom, koje je već gotovo čitavo zamaklo u 
šumu. z : 
— Ne boj se ti, grlice moja, ne boj A 
s njim, ako te dirne, ne ćemo dobro svršiti! 
li, ili!, odrezano je, više među zubima u ku 
štravu bradu smrsio sebi, negoli je mislio da 
govori djetetu. : 

— Nije, djedica, on tako dobar kao ti! 

— Zao je i opak je; životinja, kao svaki 
onaj, koji ne voli djecel Ne boj. se Lo ljuto je 
govorio starac, podigao pri tom djevojčicu naj“ 
prije poviše svoje glave, onda je pritisnuo uz 

izbočene, napete prsi, poljubio je toplo, pa 
prenesao preko neke poveće lokve ustajale 
proljetne vode. 

A tamo na pašnjaku, dok su dječica gotovo 
zaboravivši na sve, što se ujutru dogodilo, ska- 
kutala i vriskala kao svaki mlad i prebujali 
život i vješala se mirnim kravicama o gojne 
vratove, pa velike uvijene rogove. Mato Kvrgica 
sjedio je na hrastovu trupu, onome istome 
kraj kojega je minule jeseni ložio vatru i žario 
hljeb mažući ga mirišljivom domaćom slanie 
nom, Laktovima se upro o koljena, u široke 
koštane dlanove utisnuo lice i gotovo nepo- 
mično zurio preda se. Sve, što se ujutru na 
dvorištu tako nenadano, a tako oštro i s toliko 
napete gorčine odigralo između njega i novoga 
upravitelja, sve se to duboko usjeklo u njegovu 
dušu i u širokome slobodnom proljetnom jutru 
počelo u njemu do najmanje sitnice obnavljati. 
I u tome odjedared posve protiv njegove volje 
1 bez ikakva triženja učini mu se, da onaj 
naprasiti siledžija, koji ga tako napao zbog 
njegove male i drage maze, i nije čovjek, već 
satana. Posve je iznakazio lice i što ga tako 
u mislima dulje gleda ispred sebe, sve mu 
više dolazi sličan đavlu, dok se najposlije i ne 
Pretoči posve u nj. Stoji pred njim, pa mu se 
divlje, pakosno ceri upravo u oči. Tako čas, 
a onda posiže dugim, golemim prstima, po 
čijim vršcima liže plamen, za njegovom dragom 
mazom. Hoće, da mu je silom oduzme i tuga 
se njegovoj nemoćnoj starosti. A_iz beskrajne 

tamne dubine, koja se pred njima iznenadno 
otvori, eto i sad kao onda, kad je prvi puta u 
svoj dom doveo Višnjicu, dolazi mu usustet 
lik Bogorodice. Približava se i njemu i toj sa« 
tani, što mu se u oči ruga, pa što im dolazi 
bliže, sve više prepoznaje u tome liku nju, 
svoju pokojnu kćerku Mariju. Na njenim usna« 
ma i sad drhti molba iz one noći: »Čuvaj je!“. 
Ona i sad između njegovih prstiju prolazi kao 
sjena, dolazi mu za leđa, kud je on zaklonio 
svoju dobru unučicu, da je spasi od sotone, I 
kao gora isprsava se on ispred đavla i hvata se 
snjimeu koštac, Rve se, pa u toj teškoj borbi lovi 
đavla za grkljan, guši ga i divljom snagom obara 
na zemlju. A ono nije pred njim oboren đavo, 
već se mrtav ispružio upravitelj. Đavo kao da 
je pobjegao, nestao! A dijete, gdje je dijete? Ono 
se po travi pružilo iza njega, pa se zaprepašte“ 
nim očima zagledalo u modro, veselo obzorje. 

— Višnjica! Višnjica!, kriknuo je starac, 
poljuljao se na hrastovu trupu, pružio ruke 
daleko ispred sebe i spustio se na koljena. 

— Hej, djeda, što je! Evo me! Evo od 
mah, samo dok se skinem Bjelki s rogova!, 
odazvala se Višnja gotovo sa sredine pašnjaka, 
spustila se naglo na zemlju i potrčala svome 
dragom djedi. | 

— Ti si ovdje, draga, slatka moja grlice! 


Dakle nije istina, nije! Sve je obmana, laži 


san!, osobitim je veseljem: ; uzbuđenjem go“ 
vorio starac i pridižući se uz prsi čvrsto privi“ 
jao Višnjicu. 

— Nemoj djeda, nemoj tako jako! Ugušit 
ćeš me! 

— Ah, samo kad si ovdje uza me! Sve 
je bio dakle grdan san! 

— Jest, slatko si usnuo, djedica! Nekoliko 
puta smo ti dolazili. I Andrija, i Marica i ja! 
Donosili smo ti bijelih leptira, pa zlaćanih 
bubica, ali ti si tako slatko spavao! Presvojilo 
te toplo sunce i proljetni uzduh! 

— Jest, jest, presvojilo me! Ali ništa, 
samo kad si ti uza me!, tepao je Mato Kvrgica 
i osjećao kako mu još uvijek dršću koljena, 
kako mu udara naglo srce i kako su mu ruke 
klonule jače, no obično. Kao da je uistinu 
s nekim čas prije rvao tešku bitku. 


VII, 


Od toga dana Mato Kvrgica izbjegavao je 
svaki susretaj s novim upraviteljem. Bilo mu 
je to tim laglje, što od njega nije nikada ništa 
trebao, svoj je posao savjesno vršio i kad bi 
vidio da upravitelj dolazi s jedne strane, on 
bi ubrzo skrenuo na sasvim protivan kraj. O 
samome sukobu on je i poslije nekoliko puta 
razmišljavao. I što je više o tome u početku. 
mislio, sve se jače, on i sam nije znao zašto, 
uvjeravao, da je upravo taj novi čovjek na 
vlasteoskome dobru onaj u snima priviđeni 
đavo, koji hoće da razori i sreću njegovu i 
sreću njegove slatke maze, unučice Višnjice, 

— Zašto? Samo zašto!? Nikad mu ona 
ništa nije učinila zla? Nikad je dotada nije 

on ni vidio! Nijeni znao, da je ona kod svoga 
djeda! Pa zašto samo!?, kopkalo se u njego- 
voj staroj glavi i mučilo ga mnogim besani- 
cama, ali na sva ta pitanja on nije mogao naći 
nikakva odgovora. Samo je, što dalje, sve jače 
osjećao, da je između njega i novoga upravi“ 
telja pukao neki tamni ponor iz kojega obojici 
prijeti zlo, i to zlo, kome se i jedan i drugi 
ne će moći da uklone. Višnjicu je sve rjeđe 
izvodio u pašnjake, a najposlije je više uopće 
nije sa sobom ni vodio. ' 

—- Djedica, djedica, zašto i ja ne smijem više 
stobom i kravicama u pašu?, pitala ga sa suzama 
u očima Višnjica, kad joj je prvi puta rekao, da 
odsad više ne može s njim na pašnjake. 


— Ne možeš, eto! Nije potrebno! Dosta su , 


Andrija i Marica!, bolno je protumačio djed. 

— Pa i ranije su oni bili, a ti si me djedica 
izvodio! Pače radovao si se tome! A sada? 

— A sada ne možeš, jer...!, prekinuo 
se naglo djed i šutke zagledao kroz prozor. 

— Zar zbog njega? kisa 

— Zbog koga? 

— Zbog upravitelja? 

— Da, zbog njega!, naglo je istisnuo djed. 

— Pa što sam mu ja kriva?, zaplakala je 
Višnjica. : 4 

— Tako, ne trpi nikoga, pa ni tebe. Bje- 
somučnik! I Andrija i Marica nijesu mu ništa 
krivi! Sirote rade svoj posao, pa opet... Eto, 
juče je Andriju izbio do krvi, a Maricu po- 
vlačio za kose... životinja je on! 

— A što su skrivili? 


— Eto, ništa... Tako! Pobjesnio je! 

— Zar bi onda i mene? I 

— Možda, ali...!, stisnuo je starac obje 
pesti. 

— Ti bi me branio, ti me ne bi dao, dje- 
dica ? 


— Nebi... bolje je zato da i ne izlaziš! 

— Pa dobro, djedica, kad ti hoćeš!, poko- 
zila se i otada je ostajala kod kuće, zatvorala 
se i čitave dane redila djedinu sobicu. Izaprala 
je čisto prozorčić, po njemu u zemljanim lone 
čićima posadila 1 njegovala cvijeće, pa u dru“ 
gome kućnom poslu iščekivala veče, kad će 


.se djed s Andrijom, 1 Maricom i kravicama 


vratiti. Ona bi ih ili dočekala iza cvijeća na 
prozoru, ili opet na vratima, slatko imenima 
dozivala kravice i veselo u kuću uvodila djedu. 

— Pazi, djeda, da se ne. potakneš o prag! 
Prag je trošan, pa da ne padneš!, opominjala 
bi ga milo. 

— Ne boj se! Pozna tvoj djeda sve ove pu“ 
tove i zna, kud i kako smije koraknuti, a kud 
ne smije da stane!, smješkao se djed ulazeći 
u sobicu. I tako su dalje prolazili dani. 

Mato Kvrgica gotovo je počeo i zabora- 
vljati u toj, izgledalo je, zaista novoj sreći, onaj 
neugodan sukob s novim upraviteljem. To za 
boravljanje postajalo je sve stalnije i sve traj- 
nije, uvjerljivije, što je rjeđe viđevao upravitelja 
i što je vrijeme neugodnu ranu više zacjeljivalo, 
a.sukob jače i dublje potiskivalo u prošlost. 

Činilo mu se, da je sve zaboravljeno, da je 
sve ono njegovo priviđenje bilo samo djelo 
njegove starosti, koja je uvijek tako sklona bu 
lažjenju i ludim sanjama, pa da je i time, što 
njegova slatka maza više ne izlazi upravitelju 
na oči, sve svršeno, Međutim on se temeljito 
prevario. 

— Mato, zove te pe ji dođe mu jede 
noga jutra ista ona djevojka, koja ga je susrela 
hraneći kokoši u ono predvečerje, kad je doveo. 
Višnjicu. Bilo je još veoma rano. Jedva je po“ 
nešto sunce iza šume odskočilo. 

— Pa sada?! 

— Rekao je, da dođeš odmah! 

— Što mu se tako žuri? Nikad me još 
dosad uopće nije zvao! 

— Mato, ne znam!, odgovori mu djevojka 
i izišavši zatvori iza sebe vrata. 

— Bit će, ne sluti dobru!? Da nije to opet 
samo zbog djeteta!?, mučilo je Matu Kvrgicu 
dok je prolazeći preko široka, šljunkom nasuta 
dvorišta koračao prema bijeloj jednokatnici, 
gdje je uredovao novi upravitelj. Uspeo se ste“ 
penicama, stigao pred vrata, skinuo svoj oli 
njali šešir, pokucao i čekao dok mu tkogod 
dozvoli da uđe. 

I u tome času zaokupiše ga teške i nebre- 
gledno crne slutnje. 


— Uđi!, dopro je u to iznutra do nj oštar, 
surov glas. Poznavao ga. Polagano je otvorio 
vrata i unišao. Osjećao je, kako mu noge u 

koljenima klecaju, kao da su u njima sve: 
tetive popustile. Samo da se ne sruši. 

— Mato Kvrgica! 

— Jesam !, razabrao se starac, učinio korak - 
naprijed i tek sada jasno razabrao onoga, koji 
ga je zvao. Ljuljao se na teškome stocu iza 
dugačkoga stola sav obasjan narančasto blije- 
dim svijetlom prvoga jutarnjeg sunca. 

— Ti si dugo ovdje? 

— Od rođenja. Ovdje sam i roditelje 1 
ženu ukopao! 

— Ali čini se, ne želiš ovdje doživjeti!? 

— Kako?, uzdrhta starac. 

— Tako! Nijesi naviknuo slušati! Tvrdo“ 
glav si! 

— Zašto gospodine!, 

— Ono je derište još uvijek kod tebe! 

— Unučica, mislite!, ispravi ga Mato Kvr“- 
gica. 

—: Velim, derište! I ne ispravljaj!, skoči 
upravitelj sa stolice i teškom trskom udari 
ljutito po stolu. | 

— Da, kod mene je! 

— A što sam ti ja, sjećaš li se, onda zapo“ 
vjedio? A?! 

— Pa kud će, gospodine!? Širate je! 

— Sve jedno! Ne trpim djece, najmanje 
besposlene!, dreknuo je upravitelj i nagnuo: 
se naprijed. 

'— Besposlene!, trgnuo se starac. 
— Da... a besposleni samo kradu! 
-——- Ona ne krade! Nikome mrve prašine: 

“nije ukrala!, dršćućim je glasom progovorio 
Mato Kvrgica i naglo učinio korak naprijed. 
Osjetio je, kako se nešto snažna i teška u njem 
-pomaklo, 
— Ni koraka dalje! Inače. .!, bjesnio je 
“upravitelj. 
— Ona ne krade, ne, razumijete. ..!, vi 
.knuo je starac. 
— Ne marim! Mora da seli... iliiti ćeš 
«odavle! Razumiješ?Itićeš...! Napolje!, vike 
o-nuo je još jedared upravitelj, ponovo udario 
“trskom po stolu i onda se naglo izgubio u 
susjednoj sobi. Mato Kvrgica našao se posve 
sam. Oštar glas upravitelja još mu je sve 
“jednako zujao u ušima. Sve gadne uvrede i sve 
grožnje, što ih je taj surovi čovjek u nekoliko 
časaka najvećom bezobzirnošću sasuo njegovoj 
«sijedoj i poštenoj starosti u lice; pa sve ne 
pravde, kojima je tako podlo povrijedio nje- 
-govu dragu unučicu, njegovu slatku mazu, sve 
to izazivalo je u njemu tešku bunu. On se 
“bunio 1 protiv sve te dosad nikada još doži- 
vjele surovosti, i protiv sviju nanesenih uvreda 
1 najposlije protiv toga, da to drago dijete još 
i samo jedan čas dulje ostane u takvoj oko- 
dini, koja ga je kadra nesamo poniziti, nego i 
“vrijeđati 1 objeđivati najtežim krivicama. 


VIII. 


— Višnjice, spremaj!, mirno je rekao uni- 
:šavši u sobu. Putem je odlučio da o svemu, 
.što se dogodilo, djetetu ne govori ni riječi 

— Zašto, djeda! 

— Odlaziš odavle! 

— Djeda, djedica, zašto ?, pritrčala je starcu,.. 
ulovila mu se obim rukama za koljena i po- 
gledala ga očima, što su se punile suzama. 

— Moraš! Ovdje, evo, više ne možeš ostati !' 
Svakidan postaješ veća, starija si, ja svakidan. 
više i brže žurim smrti, pa se valja pobrinuti 
za tvoju sreću i budućnost!, umekšao je djed - 
svoj glas, a rukama dršćući prelazio po me- 
kanoj kosi djeteta. 

— A kud ću? Kod tebe mi je najljepše, . 
djedica ? 

— Onamo, gdje će ti biti bolje! 

— Nigdje mi ne će biti bolje, negoli mi: 
je uza te! 

— Varaš se! Često čovjek i ne sluti, gdje: 
ga čeka bolje! Ono se ne vidi, ono se i ne da. 
naslutiti! Ono samo dolazi! Okreneš se i osje«- 
tiš, da si u boljemu!, dalje je govorio starac, . 
a glas mu se u grlu lomio. 

— Pa kud ću? 

— Zove te dobra pralja!, slagao je djed. 

— Gdje je, gdje je!, uznemirila se Više 
njica. 

— Nema je ovdje! Stiglo mi je od nje: 
pismo! Zove te; sama je, pa će te izučiti svome 
zanatu! Bit ćeš danas sjutra gospođa, kako je- 
i ona! A ovdje, ovdje bi ostala sluga i sluše- 
kinja, kao ja...!, dalje je lagao djed. 

— Pisala je? < 

— Jest, pa hajde, spremaj brzo! Vlak ode 
“lazi za jedan sat. Stići ćemo na nj!, odveže 
starac njene ruke iza svojih koljena i poče sam 
da sprema sve, štoje potrebno bilo da ponese 
.na put. 

— Dakle, ja ću kod nje učiti? 

— Da? I bit ćeš dobra? 

— Hoću! 

— I ne ćeš djedu zaboraviti? 

— Aoj kako, kako bih te zaboravila, moj 

odobri djedica! Samo ako ne ćeš ti mene! 

— Ne boj se! 

— A hoćeš li me pohoditi? 

— Hoću, draga moja hoću! 

— A čemu, djeda, taj novac vadiš iz kov- 
čega? 

— Tako, za tebe! 

— Za mene?! 

— Da! Dat ću ga gospođi! Neka ti ga 
čuva dok odrasteš i izučiš, dobro će ti doći! 

— A ti, što ćeš ti? 

— Meni ne treba! Ja sam star, prehranit 
će me ovdje, pokopat će me, pa što mi treba 
novac? Taj sam ja i onako već odavno štedio 
za tebe. Znaš od onda, otkako sam bio mlađi 
i u vlasteoskome dvorcu ugledniji! 

— Pa onda me još, djeda, nijesi poznavao! 
Davno je to bilo! 

— Davno? 

— Ja još nijesam ni živjela! 

— Istina, nijesi, ali ja sam slutio, da ćeš 
.ti k meni pod starost! 

— Kako si to mogao slutio, kad me i 
nije bilo? Ti se, djeda, sa ranom šališ? 

— Ne, ne! Slutio sam! Kako, ne znam, 
ali eto, slutio sam i čuvao novac! 

Tako je njih oboje razgovaralo spre“ 
majući prtljag, što će ga dijete ponijeti sa so- 
bom u grad. I najmanju njenu sitnicu nijesu 
zaboravili, pa kad su sve spremili i kad se još 
jedared razgledala po sobi postade joj teško. 








— Tebi, drago cvijeće, koje sam tako rado 
njegovala, moj posljednji topli cjelov! Tebi, moja 
posteljico, sve moje sanje! Tebi, stoliću moj, 


“moji uzdasi i moj smijeh! A tebi, djeda, što 
“ću tebi ostaviti!?, nije dulje mogla da izdrži, 
jer je zagrca težak, glasan plač. 

— Meni? Ništa dijete, ništa! To jest, djedi, 
ljubav! 

— Ta se, djeda, ne vidi!, govorila je kroz: 
plač. 

— Ali se osjeća! 

— Haj, znam! Tebi djeda, ovo!, domisli. 
se i naglo odreže čuperak kose, pa je pruži 
djedi. — To neka te sjeća mene! A kravice: 
mi pozdravi! I Šaricu, i Lisu i Bjelku i sve, 
sve mi pozdravi! I Andriju i Maricu!, nije za< 
boravljala Višnjica da se sjeti svega, pa i najne“ 
znatnije stvarce s kojom se susretala u dvorcu. 
Sve je to ona idući prema kolodvoru djedi 
izbrajala i za sve ostavila po koju poruku. 

— Hoćeš li, djeda, svima sve to reći? Ne 
ćeš zaboraviti!? 

— Ne ću!, otkidale.se bolno riječ po: 
riječ s ustiju starčevih. 

— Čuj, djeda, daj i upravitelja pozdravi! 
Reci mu, neka se na mene i ne ljuti!, spo< 


menula je najposlije. 
— Koga?, trgne se starac kao da ga što. 


zapeklo. 

— Pa upravitelja! Znaš onoga, koji se to<- 
liko onda razljutio! I reci mu, neka se ne ljuti 
na mene! Hoćeš, djeda? 

Starac je šutio. Bilo mu kao da je tko« 
god otrovanim gvožđem zarezao u njegovu. 
krvavu i tešku ranu i rasparao je dublje samo: 
da jače krvari. Njegova se sva duševnost u taj: 
čas počela buniti protiv čovjeka, kojega je die 
jete tako nevino i tako čiste duše spomenulo, 

i s toliko ga se iskrene topline sjetilo, a koji je 
upravo svemu tome kriv. I tome, da njegovo 
srce s boli toliko strašno krvari; i tome, da ta 
njegova draga maza mora da ostavi njegov 
dom i polazi u svijet, posve stranim ljudima, 
ljudima za koje on zapravo ne zna, jesu li 
dobri ili nijesu i hoće li uistinu njegovoj unu- 
čici biti tamo lijepo i dobro, ili ne. Jedno je 
njemu bilo jasno: Tako joj ne će biti nigdje, 
kako joj je bilo kod njega. Sve što joj je go- 
vorio i o ,ljepšemu“ i ,boljemu“ u gradu, 
sve je on to njoj svijesno slagao, kako je ispred 
nje i svijesno sakrivao pravi uzrok njenome 
odilaženju iz njegova doma. A ona gotovo već 
zaboravljena priviđenja počela su i opet posve 
netraženo iskrsavati ispred njega; ona su mu 
dolazila i opet pred oči kao da su gotova i . 
neizbježiva istina. Upravitelj se ispred njega i 
opet preobrazio u đavla, a lik Bogorodice sve 
izrazitije postajao sličan njegovoj pokojnoj 
Mariji, Čvrsto je stisnuo usnice i koračao nae 
prijed. 

— Djeda, ne odgovaš mi!? Reci, hoćeš li 
ga pozdraviti, hoćeš li ga zamoliti, da se ne 
ljuti na mene i zbog mene na tebe!?, pono- 
vila je ona. : 

Mato Kvrgica nije odgovarao. Kao da je 
zanijemio. Šutio je i u vozu i na ulicama kad: 
su odlazili pralji. 


IX. 

Već je sedmi dan kako je Mato Kvrgica i 
opet posve sam u svojoj sobici. Nit što radi, 
nit s kime razgovara, Zatvorio se i ne izlazi 
nikuda, nit koga pušta k sebi. Samo leži na“ 
uznak prevaljen po krevetu, zuri u strop, od 
časa do časa škrine zubima i zabavlja se _ pro“ 
šlošću. Sjeća se svega do u najmanje sitnice 
od prvoga časa otkako je njegova slatka maza 
unišla u njegov dom, pa do posljednjega ras“ 
tanka, kad ju je ostavio kod pralje. 

— Bože, kako je to bilo bolno i krvavo! 
A moralo se izdržati, da se djetetu ne otkrije 
prava istina!, uzdisao je uvijek čim se bi toga 
spomenuo. Nekoliko su ulica prošli, dok su 
najposlije stigli pralji. Sunce je padalo poput 
živoga zlata po svim ulicama, i po bijelim zi“ 
dovima i po njima šaralo pokretljive, otegle 
njihove sjene. On sve to nije gotovo ni opa“ 
zio, suviše je duboka bol ležala u njegovoj 
duši. 

Ah, Višnjice, drago dijete moje!, radosno 
se uzvikala pralja, kad su joj oboje stigli na 
prag i kad su je pozdravili. — Koja te sreća 
nosi do mene!? 

— Vi ste je zvali! Pisali ste mi, da dođe?, 
javio se starac, koji je je stajao iza djeteta. 

— Ja?, začudila se pralja. 

— Jest, vi!, ponovio je odlučno, no pri tom 
je postavio prst na usta; znak, neka dalje ne 
ispituje. 

a Ha, jest! Sjećam se! Pisala sam tvome 
djedi!, domisli se odmah pralja. 

Soana I meni je to djeda rekao!, objasni Više 
njica. — Učit ću kod vas! Vi ćete me naučiti 
vašemu zanatu, pa ću ija biti jedared gospođa 
rekao mi je djed! - 

— Dakako da hoću, dakako! 

He Samo treba, da si dobra, valjana i po- 
slušna!, dodao je djed i zagladio joj kosu, 

— Hoću, hoću, djeda, obećajem ti! 
ho im 2 ako budeš valjana onda ću te i po- 

KI : i x 
za isat će meni gospođa sve i sve ću ja 

— Djeda hoću, samo mi dolazi što češće! 

Onda su dijete raspremili, ostavili u sobi, 
a on i pralja izišli su u kuhinju. 4 
' — Doveo sam vam je! Prevarih je, da ste 
je zvali! Od mene je svakako morala da ode! . 
Ne trpi je naš novi upravitelj i morao sam # 
odvesti!, objašnjavao je on pralji. 

Zi Ništa, ništa! Vrlo rado je uzimam! 
Naučit ću je svemu i bit će mi od koristi! 

—A ovo podijelite u pola! Pola vama 
za muku i naukovninu, a pola njoj kad izuči!, 
rekao je najposlije i pružio joj onu seddića 
ušteđena novca, Potom su i opet ušli u sobu 
Višnjica se zabavljala s malom žutom ptičiansk 
u kavezu, koju je od prije poznavala. 
< aEga) Mazo moja slatka, zbogom!, zadrhtao 
je starčev glas, 

nmi Djeda, zbogom!, bacila mu se o vrat 
unučica. Poljubio ju je, pa naglo ostavio. Goe 

tovo je istrčao na ulicu samo da ne proplače 
i da mu ona ne vidi suza. Čuo je, kako mu 
još s vratiju dovikuje ,Djeda, zbogom! I poze 
dravi sve!“, ali on se nije htio ni da okrene. 
Stisnuo je bol duboko u duši i tako je stis« 
nutu i ponesao kući. Leži i svega se toga u 
tančine po više puta u danu jasno sjeća. Sve se 
njegove misli uvijek 1 uvijek vraćaju samo 
tome. U tome je, eto, neprestanome sjećanju 
na sve to prošlo već punih sedam dana. 

On je slušao kako rano ujutru i pokasno 
u predvečerja na dvorištu Marica švigara bi“ 
čem, kako kravice izlaze i ulaze u staju, kako 
zvone svojim klepkama, pa kako muču, kao 
da upravo njega dozivaju, ali on za sve to nije 
više mario. I Andrija mu je znao zaviriti kroz 
prozor, dozivati ga ili mu opet ispod prozora 
zasvirati u frulicu, ali on se i opet nije micao 
s kreveta. Za njega je to sve odjedared postalo 
nešto posve strana, nešto daleka; sve je to za 
njega umrlo. Samo njegova unučica stajala je 
neprestano živa pred njim.1I dani su prolazili. 

— Hej, ti stara lijenštino, otvoraj!, čuo je 
jednoga dana glas upraviteljev pred vratima. 
Srce mu je zadrhtalo, a krv naglo! zalijala oči. 

— Ne čuješ li, ha? Otvoraj , bijesnio je 
upravitelj. 

— Ne otvoram | Što želiš? 

— Hoću da vidim, jesi li u svojoj lijenosti 
upljesnivio ! 

— Otvoraj sam, ako si radoznao!, gorkim ve 
.seljem dobacio je starac podigavši se na krevetu 

samo za lakat visine. I čas poslije čuo je kako mu 
upravitelj nekim teškim predmetom, činilo mu 
se sjekirom, razbija i provaljuje bravu. Samo 
čas, još jedan jak udarac i vrata se otvoriše. 
Na pragu stajao je upravitelj razgaljene košulje, 
gola vrata i obuven u lagane visoke čizme. 

— Tako dakle, zaudaraš ovdje lijenošću, 
poslova svojih ne radiš! Je 1i?, dreknuo je . 
upravitelj. 

— Radim ja?, tvrdo je odgovorio starac i 
digao se naglo s kreveta. 

— Što radiš? Povazdan ležiš, a tvoj posao 
drugi obavljaju | 

— Ito je rad! Mislim eto... 

— Na derište, je 1i?, prekine ga upravitelj. 

— Na unučicu, životinjo !, zamagli se Mati 
Kvrgici pred očima. Učini mu se začas upravo 
kao onda na livadi, da to pred njim stoji đavo, 
koji izazivlje nesreću 1 smije se bijedi njegovoj. 

— Sto-o!?, potrčao je upravitelj prema 
njemu podigavši šaku na udara. No Mato 
Kvrgica neočekivano skoči kao ris, pa posljede 
nim silama pograbi upravitelja obim rukama 
za goli vrat. Nabrekle mu sve žile na rukama 
i na licu, a oči krvave i zamučene posve mu 
gotovo iskočile. 

— Evo ti, tol, 1 ni«išta!, grmio je dok 
se upravitelj stisnut kao klještama trzao među 
prstima dviju nabreklih staračkih ruku. Ko 
štani prsti starčevi ulazili mu sve dublje i dublje 
u grlo i prekinuli mu svaki dah. Još čas i 
obojica padoše na pod; kao dva teška kamena. . 

Staklenih, izvrnutih očiju zurio je upravi“ 
telj s laganom krvavom pjenom na usnama 
u strop, a Mato Kvrgica klečeći i ne puštajući 
još uvijek svoje žrtve, buljio preda se. Otvo“ 
rila se pred njim duboka, pa beskrajno tamna 
bezdan, ali nitko mu nije iz nje ni jedne ri“ 
ječi došaptavao. Nasuprot, osjećao je, da u tu 
beskrajnu tamu on sve dublje i dublje propada, 
da je to onaj ponor, koji se ispriječio između 
njega i upravitelja i koji je u svoje bezgranične 
tmine povukao obojicu. 

— Nju, nju sam očuvao! Marijo, Marijo!, 
šaptao je dršćući preplašeno. Biojelud... 





Groblje se na obroncima brežuljka s onu . 


stranu šume umnožalo opet za jedan humak i 
jedan novi križ od hrastovine. Ispod njega po« 
čiva Mato Kvrgica. Grob mu svake godine 
redi Višnjica o Dušnome danu i zalijeva ga 
suzama. Sjeća se, da je njen djeda njoj bio do- 
bar, osobito dobar i da je samo zbog nje i 
njene sreće postradao. 

Na veliku subotu. 


Hria bili su jednako mučenici. Hrist 
je za svoju beskrajnu dobrotu i ljubav 
prema čovječanstvu patio u duši, a on za svoju 
potpunu “nevinost mučio. beskrajne muke 
uzet i nepomičan u čitavu tijelu. Hrista zbog 
tuđih grijeha razapeše na križ, a njega zbog 
grijeha njegova roditelja privezaše teške bole“ 
sti uz maleni, ali vazda brižljivo spremljeni 
krevet. I Hrist i on, obojica patili su svoju 
tešku Golgotu zbog drugih .i za druge. Otac 
mu bijaše ljuta pijanica, a djed se jednako 
ubio u piću. I zato se on našao u svijetu 
jednoga dana sitan kao kržljav ptičji rod, sav 
bolestan i unaprijed osuđen da ispaštava grijehe 
svoga roditelja. Ta njegova Kalvarija, taj nje“ 
gov križni put bijaše dug, beskrajno tegotan 
i trajao je od poroda do četrnaeste njegove godine. 
A na tome teškom putu nigdje nije susreo 
Simona Cirinejca, da mu breme boli i patnje 
odlakša. Snosio je strpljivo, bez stenjaja i bez 


žaljenja sve sam, posve sam, pa je i pod teškim 


teretom, spješeći svojoj četrnaestoj Golgoti 1 
svome uskrsnuću .sav izblijedio, oslabio. 

Slab je i došao u svijet, slab i sitan, samo 
je imao krupne, kao različak tamno modre 

oči s dvije svijetle crne zjenice. Te su se nje“ 
gove oči osobito isticale i kasnije na njegovu 
blijedo žutome, mršavu i sićušnu licu, 

— Ne će ostati! Mališ je i suviše slab!, 
rekao je liječnik, kad je jednoga dana stajao 
kraj kolijevke novorođenčeta i mirio očajno 
srce njegove majke, koja je po nekoj čudnoj 


nesreći željela, da joj on ostane živ. Bilo je: 


to nekoliko dana poslije Božića, jer se eto i 
on rodio kao i Hrist upravo u badnje veče. 

_ 1 ne treba! Šta će nam? I onako i 

sami dosta teško živimo!, surovo je dobaci» 
njegov otac, kad je liječnik izišao i kad se 
njih troje našlo samo kraj sitnoga božićnjeg 
drvca na kome je gorjela samo jedna svijeća, 
a nad njom lebdio od kučine izrađeni golub 
raširena repa i raskriljenih krila iz crvena papira. 

— Ne, ne! On neka živi! On mora živjeti ), 
vikala je očajno žena i nadvila se nad dijete, 
kao da ga brani ispred opasne zvijeri. 

— A tko će ga hraniti? Jedva... 

— Ja, eto ja! Ne brini se za nj !, nije mu 
dala da doreče; naglo se ispravila i zagledala 
razdraženim pogledom u krvave oči muževe. 

— A ja?, zaljuljao se on kao da izmiče. 

— Ti... Ti, pij dalje! Razumiješ?! 

No jedva je to sva zaduhana izgovorila, 
udari je on teškom šakom po licu i ona zagla« 
vinja i zgruda se kraj kolijevke. A kad se 
prizvala k svijesti u sobi više nije bilo njega. 
Bilo je samo njih dvoje; ona bijedna, zapla“ 

kana i ono sitno njeno i bolešljivo dijete za 
čiji je život toliko strepila. 

— Mili moj golube! Moraš da živiš, ja 
hoću da živiš!, šaputala je do kolijevke i krup- 
nim suzama u sjetnim očima, uzdižući mršave 
ruke prema svjećici, što je upravo dršćućim 
plamenom  dogorjevala na božićnjem drvcu, 
vruće se molila za život slabunjavoga djeteta 
u kolijevci. 

I njena se vruća želja ispunila. On je 
ostao. Dospio je da se krsti Dali mu pače ime 
Jožica, pa je poslije nekoga vremena počeo da 
se na taj zov, kojim ga je majka tako meka 
no i pobožno milovala, razgledava u prostoru 
i otkreće glavu prema onoj strani otkud mu 
je glas dolazio. Ponešto počeo se s vremenom 
na njegovim blijedim obrazićima prelijevati 1 
neki svileno mekani smiješak. Uopće, on se 
stao sve više snalaziti u svemu, što ga okruža- 
valo. Počeo je i tepati, pa i govoriti, i to je 
bilo sve. Inače je mogao micati rukama slabo, 
a nogama nikako. Živio je i živio i mijenjao 
svoj položaj samo onda, kad bi mu ga promi- 
jenila majka. Inače se i onako nitko nije oko 
njega brinuo. 

Otac se preselio u drugi svijet kad je Jo- 
žici bilo devet godina. Doniješe ga neki ne“ 
poznati ljudi svega ogrezla u krvi i čvrsto 
zatvorenih očiju. Majka je blijeda, nijema i 
ukočena stajala kraj Jožičina kreveta i skriva 
jući ispred djeteta strašan prizor tupo i zapla« 
šeno gledala ispred sebe. 

— Gdje ga nađoste? Što se to dogodilo?, 
čuo je Jožica kako majka napokon nakon 
duge šutnje i sporoga snalaženja u strašnome 
času upitala ljude, koji su oca položili na 
visok krevet pun perinja. Teško njegovo tijelo. 
gotovo je posvema uronulo u mekane blazine. 


— Ubili ga za tučnjave u krčmi!, glasio 
je prigušen odgovor. 

— Uhu! Uheu!, uhuknula je i jauknula 
mati Jožičina, i poljuljala se u nogama kao da 
ju je tkogod teško udario ispod gležanja. Du- 
boko je pao mrak po selu i uvukao se u ku 
tove sobe u kojoj je ležao na jednome krevetu 
uzeti devetogodišnji Jožica, a na jednome opet 
njegov mrtvi otac. Do njega je o Svijećnici 
blagoslovena voštanica gorjela sumorno žućka 
stim svijetlom. Ono je dršćući padalo na 
ukočeno lice mrtvaca i Jožičinu majku, koja 
je kraj rnrtvačeva kreveta sjedila sva kao uro 


nula u sebe i nepomično, ukočeno gledala u: 


raspelo, te su ga dvije mrtve ruke saplele 
među zelenkasto požućele prste. 

Odonda su dalje kao 1 dotada prolazili 
dani, mjeseci i godine. Jedino psovke i svađe 
u njihovoj kući, koje su dotada učestavale izme- 
đu pijanoga Jožičinog oca i tužne njegove 
“majke, posve su nestale. Zamijenio ih stalno 
majčin mekani glas i majčino milovanje, koje 
nije ni za čas izblijedilo ili popustilo prenig 
ubogome bolesniku. 


— Jožica?! 

— Što je majčice?, otkrenuo se on prema: 
majci glavom i pogledao je velikim očima. 

— Hoćemo li malo k prozoru? 

— Hajdemo, hajdemo!, razvukao bi se 
po njegovu blijedome i mršavome licu svileno: 
mekani smiješak, a rukama bi jedva nešto: 
poviše kreveta zalomio, kao da bi htio tim: 
kljastini udima zagrliti dragu hraniteljicu. A 
ona bi ga onda oprezno poduhvatila ispod 
obaju pazuha, podigla uvis, nekim bolnim 
pogledom prešla čitavo njegovo mršavo tijelo, 
koje je u njenim rukama visjelo kao komad pre- 
vehloga, odležanog tijesta, pa bi ga, uzdahnuvši 
krišom i ispunivši oči suzama, umotala_ u 
debeo vuneni rubac i pritisnula uz prsi. 

— Kako je, majčice, vani lijepo! 

—.Je li, sunce sja!? 

— Jest, gle ono.je palo i po meni!, rado“ 
vao se Jožica, kad bi ga majka namjestila tako 
kraj prozora. da je naračasti sjaj sunčana svi“ 
jetla pao po njegovu blijedome licu i vuneno< 
me rupcu. 

— Majčice, zašto ja ne mogu da ulovim: 
to svijetlo? 

— Ono se, sinko, ne može uloviti! 

— Kako ne može? 

— Ne može, gledaj! Ija ga ne mogu ulo- 
viti!,i pri tom je ona svoj široki dlan pružila. 
prema sunčanome svijetlu, pustila da joj ono: 
padne po čitavoj širini ruke, onda dlan ubrzo: 
stisnula u pest 1 naglo povukla ruku u sjenu. 

— Ha, ti si ulovila sunca!, radovao se Jo 
Žica i rukama zamahivao jedva primjetljivo; 
nešto kao kad ptić hoće da zamahne polom- 
ljenim krilima, koja ga više ne nose u visine. 

— Nijesam! Ti se sinko varaš! 

— Jesi majčice, jesi! Ja sam dobro vidio! 
Imaš ga u šaci! 

— Gdje? Jeli ovdje?!, nasmijala se mati 1 u 
sjeni ponovo ispružila dlan taman i bez svijetla. 

— Nije! Nije ovdje!, zamišljeno, gotovo 
je razočarano potvrdio Jožica. 

— Majčice! Reci, zašto ja ne mogu bez 
tvoje pomoći dići ruke prema suncu? 

— Slab si još, veoma slab, pa ti pri tome 
moram pomagati? 

— Zar sva djeca tako? 

— Sva!, slagala je ona, a licem joj se raz 
vukla bol. 

— Sva, veliš?! A zašto nije tako kod 
susjedove Marice? Vidiš, ona je manja od 
mene, pa opet može me rukama da dohvati u 
krevetu, može da tebe podraga po licu, a ja 
sve to ne mogu!?, turobno je nastavio Jožica. 

— Gledaj, dijete, šarena leptira!, skrenula 
je ona naglo razgovor. 

— Gdje? 

— Eno, šaren, divan leptir! Sad je ušao 
u voćnjak! 

— Ne vidim ga, majčice! 

— Sad se izgubio među voćkama. I ja ga 
više ne vidim!, nasmijala se i živo poljubila 
Jožicu među oči. 

— Čuj, majčice, Marica može i hodati, a 
zašto ja ne mogu da ustanem na svoje noge!?,. 
onda je opet odjedared naglo upitao Jožica. 

— Iti ćeš, Jožica, pj čekaj! 

— A kađa? 

— Doći će dan, doći, moj sinko !, uzdahe 
nula je, a to je njeno uvjeravanje bilo tako jako,. 
tako duboko i u njoj usječeno, da je i sama 
u nj vjerovala. Ona nikada, nijednim časom 
nije prestala vjerovati, da će njen Jožica ipak: 
jednoga dana ozdraviti, prohodati, potrčati i 
ručicama dragati njene mršave obraze; hvatati. 
šarene leptire, trgati poljsko cvijeće i plesti ga 
kao ostala seoska djeca u vijence, iako joj je 
često u duši, gledajući ga onako uzeta i bogalja,. 
savjest ponešto predbacila njenu toliko vruću 
želju, da joj ostane u životu. Pa iako je u 
takvim časovima požalila njegov patnički ži 
vot i pače mu tiho poželila smrt, opet je ode 
mah takvo raspoloženje ugušila osobito tvrdom. 
vjerom, da će Jožica ipak ozdraviti i biti kao 
ostala seoska djeca živahan i dragi dječačić, 
koji će i svojom ljepotom, i svojim krupnim 
kao različak modrim očima, pa osobitom du- 
ševnom bistrinom zadiviti čitavo selo. I u tome: 
njenom nepromjenljivom raspoloženju ; u tome. 
sve jače i sve snažnije izgrađivanome uvjerenju,. 
pa u takvim i sličnim razgovorima s Jožicom,. 
odmicali su dani i dani gotovo neopaženo.. 
Oboje naviklo na svoju sudbinu, kako već: 


(ljudi naviknu svakome dobru i zlu, s vremec 


nom nijesu tu svoju tešku gorčinu života više: 


61 


ni osjećali. Ona im je postala svakidašnjom 
«potrebom, pa bi im bolji dani i nasmješljiviji 
darovi sudbine gotovo bili možda začas i neu“ 
godni, - B 

U tome je stiglo i četrnaesto. Jožičino pro“ 
ljeće. Sa zemlje skinula se teška zimska umor 
nost. Seoski je potočić zažuborio hitrije i ve“ 
selije. Sivi oblaci, što su toliko često skrivali 


dotada obzorje nad selom, nad: seoskim bre“ . 


žuljcima i šumama iza sela iščezli su. a ob 
zorje se presvuklo svijetlo modrom koprenom, 
ukrašenom sunčanim drhtajima. U seoskim 
voćnjacima trešnje, šljive i mandalice osule se 
cvjetovima kao da su na njihovim grančicama 
počinuli umorni leptirići. Šume, dosad gustim 
i sivim maglama isprepletene, prolistale su 
svijetlo zelenim lišćem, a lagana, pitomo uze 
.dignuta brdašca, dosad mrtva i pusta, oživjela 
su travom i krotkim seoskim blagom. 


Jožica je u majčinu krilu, kraj široko otvo“. 


rena prozora. krupnim očima kružio po. svi“ 
jetloj i pomlađenoj prirodi, a blijede, svilene 
i tanke usnice rastvorio i s nekom osobitom 
žeđom udisao uzduh, što je svim svojim mi 
.risima ulazio punim zamahom u sobu. Uje 
dared ti svježi naleti proljetnoga jutarnjeg mi- 
risa zadrhtaše i ispuniše se ioplim zvecima. 
To su s tornja seoske crkvice tri krupna-zvona 
zapjevala u sunčanu proljet otegnulu pjesmu 
punu mekane radosti. Majka podigne dijete, pri“ 
tisne ga uza se i hitrim koracima priskoči drve- 
nome šavolju napunjenom vodom, što je miro- 

vao na pocrnjeloj klupi nedaleko zemljane 
peći. Širokim i mršavim dlanom desne ruke 
zagrabi vode, prijeđe namočenom rukom preko 
lica Jožičina, pa se onda i sama, držeći čvrsto 
Jožicu na lijevoj ruci, nadvije nad šavolj, umoči 


= 





























ponovo mršavi dlan u vodu i njime površno 
ovlaži svoje koštunjave obraze, : 

— Zašto si, majčice, to učinila?, upitao 
je Jožica kad su se ponovo smirili kraj pro“ 
zora. 

— Sašli su ovaj čas anđeli s neba, pa ih 
valja da čisti dočekamo! 

— A čemu i kuda su sašli? 

— Na Hristov grob i da pozdrave Hrista! 

— A gdje je On? 

— Tri dana ležao je u grobu u našoj cr 
kvici, a sad je uskrsnuo!. 

— Zar je danas Uskrs? 

— Ne, uoči je Uskrsa! Danas je Velika 
Subota, moje dijete, pa je u taj dan prije mnogo 
i mnogo godina Hrist ustao iz groba! 

— Onda On nije upravo sada uistinu 
iz šta ustao ! 

- Nije, mi to slavimo samo kao uspo“ 
Mah: 

— Pa kako je mogao ustati? Zar su it ga 
živa zakopali? 

— Umro je razapet na križu, a ustao je 
od mrtvih, jer_ je tako bilo pisano u svetim 
knjigama. 

— A zašto ne može ustati i naš tata? 

— Tata ne može! Tata nije Bog, a on 
je Bog! 23 

— Aha, jest, jest, sjećam se majčice, sje“ 
ćam! Je li, to je onaj Hrist, koji je toliko vo“ 
lio djecu i koji je kljaste ozdravljivao, slije- 
pima vraćao vid, a nijemima govor!? To je 
onaj Hrist, koji je s pet hljebova nahranio tri 
tisuće ljudi, je li? Ti si meni o Njemu već 
mnogo i mnogo pripovijedala! 


— Jest, sinko, onaj dobri, blagi Hrist, 


koji je za nas sve trpio i umro na križu! 

— Daj mi, mamice, i danas nešto o njemu 
Ppripovijedaj! 

I ona je slabonjavog Jožicu jače umotala u 
vuneni rubac i počela mu mekano pripovije« 
dati svu povijest Hristovu od rođenja njegova 
do njegovih muka na Maslinskoj gori; muku 
križnoga puta od sudnice Pilatove do Golgote, 
pa do Njegove smrti i uskrsnuća Njegova. 

— On je bio Bog!, završi mati svoje pri- 
čanje upravo, kad je sa seoskog tornja zvono 
oglasilo podne. Bijeli leptirić kupušnjak, zale 
tio se u sobu, plaho zalepršao nekoliko puta 
oko Jožičine glave i onda mu sio na koljeno. 
Njegova čista, bijelo žuta boja osobito se jasno . 
odražavala na crnome vunenu rupcu. 

— Gledaj majčice to je nečija duša dole- 
tjela!, dahne Jožica, koji je za čitavo vrijeme 
majčina pričanja, skupljen u njenu krilu kao 
grudica ispijene pješčane zemlje, gledao preda 
se ina mahove se smješkao kao da ispred 
sebe gleda nešto lijepa. 

— Nije sinko, to je proljetni leptir! Umo- 
rio se na suncu, pa je ovamo zabludio da 
počine! 

— Ne, ne! To je, majčice, duša Barabe! 

— Kakvoga Barabe? 

— Onoga, što je visio s desne strane Isue 
sove! Onoga, kome su polomili kosti! 

— Što sve ti ne smišljaš! 

— Jest, jest, majčice! Ja vidim! Gledaj, 
kako me svojim tamnim očima, krupnim i 
izbuljenim gleda, jer eto i moje su kosti po- 

lomljene poput njegovih! Ne taji mi majčice! 


Ne taji! Gledaj, on me zove! Hoće da me po« > 


vede sa sobom k Njemu, ka Hristu, koji toliko 


voli malu djecu, a osobito takvu djecu, koja 


tako mnogo pate, kao ja! Gledaj samo, kako 
mi milo maše ticalima! 


— Jožica!, kriknula je ona i učas nešto 
nepoznata prosiječe joj dušom. 


— Ne, ne! Ja nijesam Jožica! Ja sam mali 
leptir, bijeli mali leptir! Ja osjećam krila, ja 
osjećam da ih imam! Gledaj ja letim, on me 
predvodi! Taj mali leptir, ta duša Barabe! Maj- 
maj-či«ce!, zategnu je Jožica, naglo se trgnuo 
u čitavome tijelu, kao da se u njemu u po“ 
sljedni čas probudio sav dosada zakržljali život. 
Oči je široko otvorio i te krupne, modre nje- 
gove oči crnim se i naglo zamućenim zjenica“ 
ma zagledale za bijelo žutim leptirom. Valjda 
-preplašen teškim i očajnim krikom majke, 
digao se s vunena rupca i izgubio u sunčanome 
svijetlu mirišljive proljeti . 


Po sobi se protkivao prvi ljubičasti mrak. 
S tornja seoske crkvice pjevala su veselu pjes« 
mu sva tri zvona puštajući je nad selo, nad 
brežuljke, nad šumu da se izgubi negdje u 
ljubičastim sjenama proljetne sutoni. Selom 
je prolazila procesija. Hrist je uskrsnuo. U 
dugim dvoredovima seljaci i seljakinje stupali 
su iza barjaka i kamena jaganjca s crvenom 
zastavicom i punim glasom pjevali: ,Kraljice 
neba, raduj se, aleluja, aleluja!“ 

A ona je do mrtvoga Jožice, prekrivenoga 


bijelom ponjavicom i obasutoga mirišljivo ras- 


cvjetanim grančicama trešanja i mandalica 
klečala sklopljenih ruku, podigla oči sbetia 
nebu, pa je i ona šaputala: 

»Kraljice. neba, raduje se, aleluja, aleluja! 





Kozica moje sestrice. 


J sam se do danas sjetio već mnogih zgoda 
iz velikoga i mračnog dvorišta, u kome 
sam proživio najveći dio moje rane mladosti. 
Spomenuo sam se: Dušice, majstora Marka 1 
njegove jedinice Fatime; mojega tužnog Nikolj- 
dana; nesrećnoga Petrice Kerempuha; kobne 

očeve puške; moje sestre Ančice i njene rane 
smrti, pa mnogih drugih doživljaja: iz moga 
djetinjstva. Sve sam to ja vama i ispripovi« 

jedao od zgode do zgode onako, kako mi je 
dolazilo u živo sjećanje, ali nježne pripovijesti 
o kozici i mojoj seki Ančici do danas još ni“ 

jesam nikome kazivao. Uvijek me nešto toplo: 

i mekano prođe dušom, kad se spomenem te 

kozice i te moje sestre Ančice, pa mi pričanje 

dolizi: teško. A opet jedared moram da se 

odlučim! I eto, odlučih se, a vi me slušajte... 

Moja je sestrica bila slabunjava i gurava. 

Nije ona takova došla u svijet. Sjećam se ja 

nje, dok je još bila zdrava, punih crvenih 
obraza, nasmijana, svijetlo modrih očiju kao 


da se u njima okupalo najdivnije vedro ljetno 


obzorje, a ravna poput mlada borića na sun« 
čanoj čistini. Njena je života i njena vedra 


čavrljanja bila puna naša kuća i ona je bila 

mala naša mezimica. Svi smo je vižlavu i 
brbljavu osobito voljeli, a otac nije nikada 
prepustio večeri, da je uzme u kriloi da se 
s njome zvonko i do suza proveseli. No naža- 
lost pri tome nije ostalo. Kako bura na sunčanoj 
čistini. uzrasli borić svojim grubim zamahom 


-prelomi, tako je odjedared teška bolest slomila 


i zdravo tijelo moje sestrice. Kad se nakon 
dugoga bolovanja gotovo od godine dana opet 
pridigla iz kreveta svi smo na njoj opazili 
znatne promjene. Njeno se tijelo skupilo kao 
da ga nešto neodljivo i neodrživo teška vuče 
prema zemlji; lice joj je požutjelo, kao list, koji 
izbija negdje u dubokoj sjeni bez tračka svijetla i 
sunca, a njena je ranija brbljavost i živahnost 
posvema zamuknula, Kao da je nov " čovjek 
upao u našu kuću. 

-— Naša je Ančica, čini mi se, oguravila # 
čuo sam kako je jedne večeri majka turobno i 
prigušeno rekla ocu, dok sam ja ležao u kre 
vetu, a Ančica već zapala u dubok san, tako 
potreban svima, poslije teške bolesti. 

— Kako?, trgnuo se otac neugodno. 

— Kad je razodjevam, opažam! Grba je 
još posve malena! U razvijanju, bit će, savija 
joj se hrptenica! 

— Pa, što ćemo? To je strašno!, očajno 
je uzdahnu otac. 

— Valja otići do liječnika! Možda još 
imade pomoći! 

— Idem odmah sjutra!, odlučno je opazio 
otac. 

I sjutrađan uistinu odjenuše Ančicu u čiste 


nedjeljne haljinice, obukoše u nove lakovane 
cipelice, koje joj je otac kupio odmah poslije 
bolesti; urediše je i opremiše kao da će na 
prvu pričest. I začudo, ona nije ni jednom ri- 
ječi pitala čemu to i kud je vode; kao da je 
sve to nije ni najmanje zanimalo. Do liječnika 
odveo ju sam otac. . 

— Mala, dobra moja!, tepala je Ančici u 
oči majčica, poljubila je, pritisnula mekano 
uza grudi i onda za njom i ocem gledala dugo 
i s mnogo, mnogo nade. Sve dok nijesu dugim 
hodnikom zamakli u dvorište. Ispod njenih 
očiju drhtale su krupne suze. 

— Kud su otišli otac i Ančica?, upitam 
i učinim se nevješt, kad se nađosmo sami u 
sobi majka 1 ja. 

— Do liječnika ? 

—- Pošto ? ' 

— Ančica je još uvijek bolesna!, odgovo- 
rila mi majčica tako bolno, da me steglo u 
grlu i ja nijesam više mogao bilo samo riječ da 
progovorim. Čitavo je jutro prolazilo u ne 
kome teškome iščekivanju njihova povratka. 

Upravo je odbila dvanaesta na našoj uri 
na zidu i težak bat, sličan češeru, crn i ovješen 
o mjedenu lančiću, smirio se poslije dvanae- 
stoga udarca sputivši se na niže, kad otac i 
Ančica uniđoše u sobu. Kroz otvoren prozor 
dopirala je do nas, nošena sunčanim zrakama 
podnevna zvonjava s gradskih crkvenih tornjeva. 
Majka je ispred slike Matere božje skrušeno 

šaputala svoj ,Pozdrav anđeoski“, Ančića se 
smjestila zamorena hodom na klupicu prislo- 
njenu uza zid nedaleko njena kreveta; ja sam 
spremao stol, da uzmognemo odmah k ručku, 
jer je to bio moj svakidašnji posao, a otac je 
navijao uru. Krklanje mjedenoga lančića, što 
ga je otac s jednoga kraja povlačio prema do- 
lje, da uzmogne na drugome kraju bat dignuti, 


što više, prekidalo je poput brbljanja nevide 


ljiva kukčića tišinu, koja je časom ispunila 
sobu. 

— Dakle?, prekinula je šutnju majka po- 
slije kako je širokim zamasima desne ruke 


učinila krst. 


— Liječnik je propisao steznik!, odgovorio 
je otac. 
— Steznik!, s nekom je stravom ponovila 
majka. 

— Ion će veli, teško pomoći!, smrknuo 
se otac, a Ančica je na klupici sjedila nepo- 
mično i gledala unaokolo slična maloj, ranje- 
noj ptičici i nije čitavome ovom kratkom raz“ 
govoru ni prisluškivala; kao da se sve to i 


.ne tiče nje. 


Stezniku se teško privikavala. Kad bi 
joj god njime opasivali trup uvijek bi drhtala 
i plakala, a što je bilo najčudnije, nije samo 
zbog toga steznika htjela da ustaje iz kreveta. 
Voljela je i čitave dane leškati, na čas se samo 
pridizati na krevetu, negoli ustajati i dati se 
sapinjati u steznik. 

— Pokora je to, velika pokora s tim 


steznikom!, uzdisala je majka uvijek, kad bi 
opasivala moju tužnu sestricu, a u njenu je 
glasu drhtala bolna samilost. 

— Ančice!, jednoga je proljetnog dana, 
kad je sunce na pregršti darivalo novim živo“ 
tima i zemlju i drveće i kad su već brze laste 
dolijetale s crkvenih zvonika i u naše mračno 
dvorište, unišavši sa smiješkom u sobu otac 
još s praga dozivao malu patnicu. 

— Taticel, dahnula je i pridigavši se sa 
svoje klupice potrčala prema ocu. 

— Nešto sam ti donio! Nešto za dar! 

— Daj, tatice, daj! pružila je mršave ruke 
prema njemu. e 


— Dat ću, dat, ali mi obećaj, da ćeš rado 


nositi steznik! 
— Ančica se dublje stuži 1 ruke joj klonu. 
— Ne ćeš? 
— Kad me boli!, zaplakala je. 

— Naviknut ćeš; pa će prestati boljeti! 
No, no, reci dušice !, nutkao ju otac i prolazio 
joj desnom rukom lagano po svijetlo plavoj 
kosi. Lijevom je nešto sakrivena ispod kaputa 
čvrsto stiskao. 

— Pa hoću, hoću! 

— Gledaj!, nasmiješio se otac, sagnuo se 
sasvim do nje, razotkrio desnom rukom ne- 
znatno kaput, a na svijetlo božjega dana veselo 
proviri živa crna glavica s dva velika, riblje ze- 
lena oka. Ja sam radoznalo sa svoga mjesta 
ispružio naprijed glavu: 


72 





— Haj, tatica, kozica!, udarila je Ančica 
dlanom o dlan, živahno poskočila kao da 
se ujedared u nju vratilo sve ono njeno ranije 
veselje. Otac je posve razotkrio kaput i kao 
ugalj crnu kozicu postavio pred Ančicu. 

— Be-e-e!, *zabeketa sirota kozica uspra« 
vivši se sigurno na tanke noge i zagledavši 
se nestašnom bojažljivošću unaokolo. 

Be-e-e!, za uzvrat zabekata šaljivo i moja 
sestrica, pa se pri tome unese gotovo čitavim 
licem, po kome se začas rascvalo lagano svije“ 
tlo rumenilo, u crnu glavu plahe, gotovo izne- 
nađene životinje. 

— Be-ece!, i opet se oglasi kozića, pa 
kao uplašena poskoči nešto natrag i zaustavi 
se tik uz oca raširenim nogama. 

— Čemu bekeče?, upita Ančica. 

— To žali za majkom! Priviknut će, samo 
dok malo zaboravi!, protumači otac, Svi se 
mi okupismo oko ovih dviju sirota i sve nas 
mahom presvoji neka nenadana i tiha radost. 


li. 


Otada, izgledalo je, da se u Ančicu po 
lagano vraćalo njeno ranije veselje i da je ona 
gotovo zaboravila sve, što nije bilo usko ve- 
zano uz njenu crnu kozicu s velikim +tibljim 
očima i njezino obećanje, što ga je dala ocu, 
kad joj je darovao kozicu. Bez ikakva usteza- 
nja otada je uzimala steznik, nosila ga strpljivo 
čitav dan, izgledalo je, zaboravljala na boli, 
koje joj je zadavao, šio više, često je već zarana 

dozivala sa svoga kreveta majčicu, da je odjene, 
kako bi samo mogla što prije do svoje drage 
kozice. 

Kozici je otac učinio ležaj u uzidanoj 
šupljini ispod štednjaka Čitav je dan Vragolana, 
kako je kozicu prozvala Ančica zbog njene 
osobito crne boje, bila uza nju. U veče, kad 
obi mati upalila svijetlo, a. svud se unaokolo nae 
šega stana rasprostro mrak i najposlije gusta 
noć, sekica bi se našla u svome krevetu, a 
Vragolana na svome ležaju. Imala je tu dvije 
stare vreće, pa slame, koju sam ja brižljivo 
svakidan i osobito rado iznosio na dvorište 
i .zračio je, samo da bolje razveselim sekicu, 
pa opet nerado je Vragolana lijegala. Voljela bi 
Vragolana još dugo u noć skakutati po sobi; 
trčkarati oko oca i majke; njuškati i beketati 
oko mene, pa se prednjim nogama propinjati 
uz krevet Ančice, no otac to nije dopuštao. 
Već radi sekice, koju je dan znao izmotiti, pa 
joj je ran i miran počinak bio prijeko potre“ 
ban. Zato je otac uveče, čim se Ančica spre“ 
mila u krevet i prije negoli je s majčicom 
obavila svoju molitvicu, Vragolanu zatjerao u 
zupu, pa na otvor navalio drveni poklopac. 
Bio je to poklopac s neke škrinje, a otac ga 
donio iz radionice. Uza nj je prislanjao dva teška 
kamena, kako ga nestašna i nemirna Vragola< 
na ne bi mogla da obori. 

— Vragolana! Hej, Vragolana!, po svrše 


noj molitvi, još napola uzdignuta na krevetu,, 
dozivala bi Ančica kozicu zagledavši se ravno ' 

u poklopac. Vragolana se iza njega vrpoljila,. 
a Ančica se pritom slatko smijala, 

— Be-e-e!, odjedared se odazvala kozica 
i pritome nekoliko puta osjetljivo čelom uda: 
rila o drvo. Svakako je htjela, da iz svoga 
mračnog ležaja provali. 

— Laku noć, Vragolana! Laku noć! 

— Beveve! Be-ece!, odazvala se i. opet. 
kozica, a po tom bi za čas obadvije usnule. 

I jedva što je započelo prvo svitanje iza 
navaljenoga zabora nastajao nemir i čulo se: 
živo šuškanje. To se probudila Vragolana,. 
pa kroz poneki otvor, što je zijevao između: 
gornjega ruba poklopca i lagano uvijenoga 
svoda šupljine ispod štednjaka, provukla je i. 
ako s mukom svoju crnu glavicu. Velikim 
se ispavanim očima zagledala prema sekičinu. 
krevetu. 

Be-e-el, zabeketala bi, pa ako joj se se: 
kica nije odmah odazvala, njeno bi se beketa«- 
nje produžilo sve življe i sve glasnije. Zamalo 
je ispunilo čitavu kuću, pa je — razumije se 
— probudilo i Ančicu. No Ančica se na svo«: 
ju Vragolanu nije za to nikada naljutila, 

— Evo me, evo Vragolano!, kroz san i 
smijeh odazivala se Ančica, tarući sanene oči. 
blijedim i slabunjavim ručicama, 

— Majčice, dobra majčice, pusti Vrago- 
lanu!, zapjevala je moleći Ančica, a _ majka je: 
oba teška kamena odvalila u namjeri da kozici. 
otvori ležaj. Vragolana međutim nije čekala dok 
joj majka odmakne poklopac. Jedva,što je majka. 

:nogom odgurnula oba kamena, Vragolana je 
snažno tvrdim čelom udarila O poklopac, srue 
šila ga i začas se prednjim nogama popela do 
uzglavlja Ančičina. 
— Uh, ludice jedna!, naljutila se majčica. 
— Haj, kako si puna slame! Vragolano, 
takovu je ne mogu i ne ću primiti k sebi!, 








opazila bi Ančica, a Vragolana potresla bi 
snažno čitavim tijelom, da su komadići slame, 
koji se noću ulovili njene kovrčave vune, po“ 
letjeli na sve strane. 

-- Još, još Vragolano! Jače, jače mala 


moja! 

A Vragolana kao da je razumjela, što joj: 
govori moja sestica, pa je i opet nekoliko 
puta zatresla čitavim tijelom. 

— Tako, vidiš, tako, moja mala! Sad si: 


“mi lijepa! Sad te hoću da imam uza se!, pric- 


digla se Ančica ponešto na krevetu, zanesla 
se očima u šiljastu gubicu Vragolane i stala. 
je gladiti i dragati. 

— Bereće!, nemirno je beketala kozica i 
razgledavala se oko sebe na sve strane. Tra< 
žila je tim svojim velikim i bezazlenim očima 
našu majčicu. 

— Majčice, majčice, digni mi Vragolanu!, 
dozivala je Ančica, a majka bi ostavljajući 
svoj jutarnji posao prilazila Ankičinu krevetu 
i nježno digla i smjestila Vragolanu u Ankičin 
krevet. 

Često se dešavalo, da je otac već davno 
otišao za svojim poslom ; ja sam očistio i ure 
dio kozičin ležaj, nastro ga po koji put i fri- 
škom slamom, koju smo čuvali u pivnici ili 
opet drvenom strugotinom, što bi je ctac ili 
poslao ili sam donosio iz radionice; majčica 
je već posvema i davno dogotovila zajutrak za 
sve nas; sunce se povisoko diglo i dan se po- 
sve rascvao u svome vedrome i kraljevskom 
sjaju, a njih dvije još su uvijek stisnute pod 
jorganom razgovarale. Čudan je i često smic 
ješan bio taj njihov razgovor. 

— Ti si moj mali začarani kraljević, 
Vragolana! Znam ja to, da si ti kraljević, 
samo ti ne ćeš da se odaš; ne ćeš da-mi rekneš! 

Je li, Vragolana! govorila je Ančica gotovo u 


po smijeha, u po zbilje. 
— B-e-e!, zabeketala je Vragolana. 


— Ha, vidiš, da ja imam pravo! Ti me 
razumiješ, ti me slušaš! Znam ja, znam, moja 


Vragolana, da si ti ukleti kraljević, koji je rac 


.nije nosio, ne ovako crnu, kovrčavu vunicu, 


nego viteška odijela urešena zlatom, biserjem 


i drugim dragim kamenjem ; jašio bijesna ko- | 
nja i bio moćan i silan. Ukleli te, pa da te, 
nitko ne prepozna, pretvorili te u kozicu, malu, < 


nestašnu kozicu! Ali tebe ću osloboditi ja, 


.samo reci, što mi je činiti! Reci, moja mala 


Vragolana!? 
Pri tom je onda Ančica znala oko svoje 


"Vragolane  satkati čudne događaje, sve one 
mnoge i djetinjave priče o ukletim kraljevićima 


i njihovu oslobođavanju po dječici, po dobrim 


-i priprostim djevojčicama, koje joj je toliko puta 
.znala pripovijedati naša dobra majčica nesamo 
«da je zabavi, već da joj i ublaži boli. A kozica 


bi je samo gledala, katkad odmahivala glavom 
.braneći se ispred njenih zagrljaja, liznula vla- 
žnim jezikom, pa bi se onda ujedared 1 u isto 
vrijeme po sobi razigrali izmiješano Ankičin 


.smijeh i Vragolanino beketanje. 


— Nije još tvoj dan, pa mi se ne otkri“ 
-vašl, kroz smijeh je govorila Ančica. 

— Hajde, vrijeme je, da se digneš!, pri“ 
lazila je onda i majčica Ankičinu krevetu, ode 
grnula jorgan, kozicu spustila na pod 1 počela 
odjevati Ančicu, 

— Je li, majčice, moja je Vragolana pravi 
pravcati kraljević? Ukleše ga čarobnjaci i pre- 
tvoriše u kozicu samo da ga nitko ne pre 
pozna!, svejednako se smijala Ančica, pače i 
onda, kad jojje majka oprezno opasivala steznik. 

— Pa jest, jest! Ali, dijete, miruj, da te 
mogu odjenuti i obuti!, blago je majčica pre“ 
koravala moju sekicu. ' 

— Gledaj, gledaj majčice, kako samo milo > 
bulji u mene! Bit će, pojela bi me očima!, 
radovala se Ančica posmatrajući Vragolanu, 
koja se međutim i opet pored majke propela 
prednjim nogama o krevet i uzdignuvši ravno 
ispred sebe glavu, nepomično posmatrala moju 
sestricu. 

— Bee-e!, beketala je pri tom Vragolana. 

— Vragolana, Vragolana, bee-e!, smijala 
Ančica podražavajući Vragolani, pa se najposlije 
i nas dvoje: majčica i ja od srca nasmijasmo. 

Kod zajutarka Vragolana je stajala Kraj 
sestričina stolca i mirno laptila iz duboka ta- 
njura svoje mlijeko. 

— Na, Vragolana!, nadolijevala je Ančica 
Vragolani iz svoje duboke šalice mlijeka u ta- 
njur. — Jedi, jedi, da mi budeš, kad te ri 
ješim ukletve, lijep i snažan kraljević! 

— Evo i malo kruha, Vragolana!, opet 
je začas nastavila Ančica ubacujući s visoka 
komadiće kruha u tanjur ispred Vragolane i 
smijući se od srca, kad bi crnu vunu poprskala 
koja krupna kap mlijeka, što bi je kruh svo- 
jim padom u tanjur odbacio uvis. 

Za lijepih je i vedrih dana Ančica svoju 
malu Vragolanu izvodila u šetnju. Nijesu te 
šetnje bile daleke i ne znam kako dugačke i 
pune sunca. Prošetala bi se mračnim hodni« 
kom, pa u dvorište. Tu bi u onome kutiću,. 
u kome je uvijek padalo ponajviše sunca i u 
kome je po zemlji porasla trava, Ančica sjela 
na stolac, koji bi joj odnijela u dvorište ili 
majka ili opet ja. Kozica je čas oko nje ska- 
kutala, čas se zatrčala za kojom. mušicom, što. 
bi joj oko vlažne gubice ili malenih uški zuje 
kale; čas se opet zagledala prema modrome ob“: 
zorju s kojega je dolazilo sunčano svijetlo, pa 
bi se onda najposlije zamorena časkom spustila u 
travu kraj Ančice, zatvorila crne vjeđe i učinila 
se da spava. 

Sekica bi joj onda iglicom ovješenom o 
konac draškala čas po jednoj, čas po drugoj 
uški i od srca se nasmijala trzanju, što ga je 
činila Vragolana uškama kao da se ispred 
nečega brani. 

—  Vragolana, Vragolana, evo ti zvončić! 
jednoga joj dana Ančica sjedeći tako na svome 
stolcu podignula glavu, pa joj oko vrata sve« 
zala široku vrvcu, na kojoj je bilo ovješeno. 
zvonce. 

— Potrči Vragolano, hajde, potrči!, gur- 
nula ju je od sebe lagano i potjerala po dvo« 


rištu, pa je njen zvončić ispod vrata zveckao - 
kao da negdje izdaleka udaraju dukati o ka 


men. 


80 











— Mila moja, kako ti lijepo pristaje! I 
kad opet postaneš kraljević ovo će nas zvonce 
pratiti na vjenčanje! Je li, Vragolano!, smijala 
se Ančica stiščući toplo i srećno u krilo gla 
vicu svoje male kozice. 

— Beve-e!, beketala je vragolana i pro- 
pinjala se samo da što više utone sestrici u 
šarene haljinice. Obadvije bile su tako srećne, 
mnogo i veoma srećne. I svi smo se mi pri 
tome osobito radovali. 

' Onda je, jednoga dana iznenadno i neoče 
kivano navalilo zlo, koje je sve nas rasplakalo, 
a Ančicu ponovo bacilo u njenu staru tugu i 
šutnju. 

II. 


Iza vedre proljetne noći pune hladnoga 
svijetla mjesečeva i zvijezda na tamnome ob- 
zorju, izronuo je iz mraka vedar dan. Posljednji 
je blijedi lik punoga mjeseca polagano i turob- 
no uzmicao ispred sunca, koje se naglo dizalo 
nad grad i njegovu jutarnju buku, kad su u 
naše dvorište unišli pokrivači krovova. Došli 
su da učine potrebne opravke, jer je krov bio 
trošan i propuštao kišu. 

Radnici su u dvorište dovukli kolica puna 
crvenih novih crijepova, a dvijema drvenim 
letvama označili i prostor, u koji je, dok oni 


rade, opasno ulaziti. Da se letve laglje zapaze, 


ovjesili su o svaku drven križ, oličen živom 
crvenom bojom. 

Ančica je izišla negdje oko desete ure po 
svome običaju sa svojom Vragolanom u šetnju. 

Dakako do sunčanoga kutića u dvorištu. Vra- 
golana je skakutala čas ispred sestrice, čas joj 
opet poskakujući slijedila koracima. Zvonce 
ovješeno o njenu vratu svejednako je zveckalo 
kao da pjevuca neku nestašno vedru pjesmicu. 

— Tako, Ančice, tako! Ovdje se lijepo 
smjesti! Kad me ustrebaš štogod, zovni!, blago 
je rekla majčica, koja je čitavim putem išla 
uza Ančicu i nosila joj onu klupicu, što je u 
sobi stajala nedaleko njena kreveta. 

A kad je majčica zamakla. u hodnik i An- 
čica uz Vragolanu ostala sama u dvorištu, odje« 
dared se ispred nje nađe golem siv mačak. 
Stari gost u našemu dvorištu, i dobar znanac 
moje sestrice i njene Vragolane. Nijesu se oni 
ovo prvi puta vidjeli. Često je on i ranije do- 
lazio k mojoj sestrici i Vragolani. U početku 
Vragolana plašila se mačka, no malo po malo 
s vremenom mu posve obikla, upravo ga za“ 
voljela. Znala se s njime, ležeći jedno drugome 
uporedo pokraj Ančice, sunčati, onda živahno 
i obijesno poskakivati, valjuškati se po travi 
tako smiješno i dražesno, da se Ančica od 
srca dugo i dugo smijala. Nije dakle mačak 
bio nov gost u njihovu društvu. 

Našavši se iznenadno ispred Ančice skupi 
se sav kao u klupku, onda se naglo ispruži, 
protegne i zakačivši se kandžama lijeve prede 

* nje noge o njenu haljinu, podiže glavu, po 
gleda je i zamijaukne: ' 

— Što je macane, dobri naš macane ?, sa 


gne se nešto naprijed Ančica i pođe rukama 


82 





bh, 





po mekanoj, pahuljasto uz tijelo prilegloj nje- 
govoj dlaci. Mačak podigne nešto rep, ogleda 
se, pa spazivši Vragolanu, gdje nedaleko njega 
griska travu, potrči do nje. Dadoše se odmah 
u igru. Vragolana uspravi se, zaljulja, pa ve- 
selo poskoči u vis. Macan se u isti čas baci po« 
leđice, uzdigne noge u vis, potom ih podvuče 





uz tijelo i pusti, da ga Vragolana gubicom 
valjuška po travi. Onda opet naglo ispruži 
noge, pa se prednjima ulovi Vragolani o vrat. 
Vragolana poskoči naprijed, poskoči natrag, 
onda u stranu, strese glavom kao da se želi 
riješiti svoga tereta, a onda i sama legne u 

travu. Nastaje čas međusobno nadmetanje, va“ 
ljanje, rvenje, pa radosno mijaukanje i beke- 
tanje. Ančica se smijala još dugo poslije kako 
su se obadvije životinjice smirile pruživši se 
po travi do sestričnih nogu. | 

Onda se odjedared macan trgne, skoči 1 
zagleda ravno preda se. Vragolana, spremna 
vazda za igru i šalu, poskoči također i zagleda 
se u macana; kao da čeka navalu. Macanu 
međutim nije bilo do igre. Učini nekoliko lue 
kavih koraka naprijed, pa se onda pusti na 
zemlju tako, da se gotovo nije moglo razabrati, 
.je li to grumen zemlje ili životinja. Dosta da- 
leko ispred njega u prostoru, koji letvama 
označiše pokrivači krova, šetao se poveći par- 
cov. Macan je oprezno puzao naprijed, šumao 
se sasvim po zeimlji, kako mu ne bi plijen 
izmakao, a Vragolana slijedila ga i ne sluteći 
čemu on tako sporo i oprezno kreće naprijed. 


Njeno je sitno zvonce sve više na sebe svraćalo - 


pažnju parcova, što mu se mačak više pribli- 


žavao, Odjedared se parcov zaustavi, pogleda: 


Vragolanu kao da joj se čudi, no onda naglo 
skupi uške u kratak vrat i dade se u bijeg. 
Macan osjetivši da ga je parcov opazio, naglo 
promijeni položaj i skoči za sivom dugorepom 
životinjom. Vragolana, uvjerena valjda, da je 
macanu do igre, zatrča se za njim, no kad opazi, 
gdje je macan oštrim zubima parcovu, kojega je 
ona u ostalom istom prvi puta vidjela u životu, 
zagrizao upravo u šiju i počeo njime tresti na 
sve strane, skameni se i poče od straha da dršće, 

— Vragolano, Vragolano, natrag! Bježi 
moja dobra Vragolano!, počela je u to vikati 
Ančica i potrčala je prema kozici. Vragolana, 
obuz«ta golemim strahom, drhtala je ine mak“ 
nuvši se s mjesta i ne čuvši dozivanje moje 
sestrice, zagledala se samo zbunjeno u svijetao 
dan. 

— Vragolano!, vriskala je moja sestrica, 
ali sve je bilo prekasno. Težak crijep, što se 
omaknuo s krova i padao upravo nad Vrago- 
lanom, naglo se sruši na nju i udari je siroticu u 
lijevo oko, Uboga životinjica zaglavinja i pade, 
Iz oka i rasječena čela poteče joj krv, desno 
joj oko zatitra kao da posljednji put pozdravlja 
moju sestricu, koja je uz vrisak i plač pala 
do nje, pa se onda ispruži bez života po 
zemlji, ' 

— Dobra moja, draga Vragolano!, vriskala 
je moja sestrica nad uginulom životinjom i 
jedva je od nje otkinusmo majka i ja. U našoj 
kući je ponovo zavladala žalost. Sve probu« 
đene radosti ponovo su ugasnule u duši An- 
čice, Steznik više nije htjela da nosi. I čemu? 
Sirotici i onako nije ništa pomogao, niti joj 
je poslije više dugo trebao. 

